qundao/data-zh-poetry huggingface dataset:
题时处恭枯木竹石扇
作者：张仲深
朝代：元

潇湘明月夜，眼底见苍云。众木皆零落，空山秪此君。
题昌上人浮碧阁
作者：张仲深
朝代：元

萧然栏槛俯沧溟，迥绝红尘眼自明。江月压櫩鳌足重，浦云扶栋蜃楼轻。浪摇山影团空翠，烟涨林光薄太清。两袖高风秋㵿㵿，倚栏无语看潮生。
题晴川图
作者：张仲深
朝代：元

十年不鼓南游柂，忽忆君山在洞庭。百顷风漪春澹澹，半岩花气昼冥冥。神姑拾翠遗珠佩，仙子吹笙振鹤翎。从此披图思税驾，敢凭一苇渡沧溟。
题淞江夏伯和自怡悦斋
作者：张仲深
朝代：元

高人税尘鞅，嗜此林麓居。空翠眩微旭，石气陵玄虚。淑景秘莫测，协风与之俱。燕坐澹忘虑，素怀亦自摅。外物岂我婴，内境默有愉。所以君子心，廓然弥八区。愿持济时术，与云同卷舒。起作邦家霖，坐见民物苏。穷固自怡悦，达使俱驩虞。作诗慰高人，此意将何如。
题灞桥风雪图
作者：张仲深
朝代：元

长安雨雪大如瓮，马蹄晓蹴东华冻。长安雨雪大如掌，磔磔商车竞来往。先生名利两不干，骑驴底事冲风寒。风髯猎猎雪种种，三尺蹇驴僵不动。自知清骨为诗瘦，不道玉山和雪耸。君不见长安有客似龟缩，梦魂不到山阴曲。陶家风味党家奢，煮茗烹羔总庸俗。清标何似襄阳老，一片襟怀自倾倒。只因灞桥觅诗忙，非是长安被花恼。豪吟往往凌鲍谢，长才靡靡压郊岛。载披毫素眼生花，悲吒无端动清昊。
题王良与捕鱼图
作者：张仲深
朝代：元

迤南水陆干戈满，直北关山祲雾多。船尾斫鱼船首饮，人生只合老渔蓑。
题王良与白沙翠竹图
作者：张仲深
朝代：元

半身生世秪飘零，长记扁舟过洞庭。隐隐龙堆连楚泽，泠泠凤吹泣湘灵。地偏水落星沉草，天阔风高翠刷翎。从此携家谋卜筑，疏帘清簟讽骚经。
题苍龙出浪图
作者：张仲深
朝代：元

老龙吹浪苍云湿，万丈银潢挂遥碧。泰华倒景天柱摇，电母蟠空轰霹雳。道人胸次溟渤宽，高堂六月生昼寒。墨花溅香夜欲滴，晴漦护霭秋不乾。晓蹴云衢留步武，上际文明当九五。天瓢未可私吾乡，远近苍生待霖雨。
题谅上人巢云阁
作者：张仲深
朝代：元

上人身在虚空住，铁杖芒鞋蹋烟雾。归来尘土二十年，沧海桑田几朝暮。石林绀气春浮浮，翘然结屋居上头。鹪鹩一枝亦自足，老鹤万里空相求。上人阅世如幻境，空翠满身凌倒景。五更风雨老龙归，至今尚觉袈裟冷。上人是客云是家，云与上人同一涯。手把挥拂上天去，一洗四海无尘沙。
题鄞尹许具瞻仁政堂
作者：张仲深
朝代：元

郎官宰百里，列宿昭穹旻。自非操至公，涖此常邅迍。王臣殊謇謇，圣语斯谆谆。所以翼流化，启沃需臣邻。许侯秉纯粹，积学夙所珍。一命倅州邑，载命抚字勤。眷兹膺遴擢，居然宰东鄞。弦歌振庠序，治教超等伦。一堂虽云旧，景象由兹新。草木足生意，鸟雀亦自驯。向非公明怀，动植焉陶钧。云霓士民傒，雨泽桑麻匀。终年去炎凛，百里皆阳春。明溥钧无私，细大同一仁。愿持金石心，明当赞经纶。作诗匪誇诩，钜笔行镌䂥。
题鄞尹许具瞻仁政堂
作者：张仲深
朝代：元
体裁：古风

郎官宰百里，列宿昭穹旻。自非操至公，涖此常邅迍。王臣殊謇謇，圣语斯谆谆。所以翼流化，启沃需臣邻。许侯秉纯粹，积学夙所珍。一命倅州邑，载命抚字勤。眷兹膺遴擢，居然宰东鄞。弦歌振庠序，治教超等伦。一堂虽云旧，景象由兹新。草木足生意，鸟雀亦自驯。向非公明怀，动植焉陶钧。云霓士民傒，雨泽桑麻匀。终年去炎凛，百里皆阳春。明溥钧无私，细大同一仁。愿持金石心，明当赞经纶。作诗匪誇诩，钜笔行镌賨。
题金华庄元善松涧图
作者：张仲深
朝代：元

南华老仙骨不朽，古屋山深大如斗。平生傲晲不出门，屝屦无絇衣露肘。长松千章手自植，绕屋蛟龙蟠白日。松根老涧石髓浮，环佩铿锵委寒碧。长风挠松松怒号，涧声回合惊奔涛。庄生聆之发长啸，彷佛相从时数遭。茅檐梦起午窗静，碎搅龙香濯秋颖。涧声绕指松气浮，一片溪山晓无影。我方览之窥出处，黄尘帽檐汗如雨。期君岁晏斸茯苓，共汲清泠带云煮。
题陈元昭雪篷
作者：张仲深
朝代：元

幽人久住湖南隅，开门看月雪满湖。团团茅斋小如舸，宛若身世江湖居。夜深梦入剡溪曲，青帘白舫如吾庐。似嫌清气生肘腋，坐觉寒景横瞳矑。梦回但讶夜生白，恍若雪浪摇窗虚。起来作诗不可纪，呵冰写作山阴图。
题陈君适凝翠楼
作者：张仲深
朝代：元

北山靓窈南山幽，山中有地如麟洲。道人平生好楼居，看山一月不下楼。素心肯簉鹓鹭侣，雅志自与麋鹿俦。楼头远峰晓泼黛，楼下急涧晴锵球。红尘万丈飞不到，坐觉眼底苍云流。道人论心亦好客，有爵无算常献酬。秪今江海事兵革，群县供给方旁搜。何如楼头？门坐，免使调发穷徵求。
题陈君适凝翠楼
作者：张仲深
朝代：元
体裁：古风

北山靓窈南山幽，山中有地如麟洲。道人平生好楼居，看山一月不下楼。素心肯簉鹓鹭侣，雅志自与麋鹿俦。楼头远峰晓泼黛，楼下急涧晴锵球。红尘万丈飞不到，坐觉眼底苍云流。道人论心亦好客，有爵无算常献酬。秪今江海事兵革，群县供给方旁搜。何如楼头�门坐，免使调发穷徵求。
题齐思贤岁寒双青图
作者：张仲深
朝代：元

霜落溪山万木零，画图忽尔见双青。徂徕新甫元同谱，马鬣龙姿每异形。离立势盘三百尺，后凋心傲几千龄。我家蓬岛皆苍翠，归去茅堂煮茯苓。
龙泉寺（寺乃荆公王安石读书之地）
作者：张仲深
朝代：元

石磴盘秋上翠微，山腰云气湿人衣。西风黍稷多遗秉，落日楼台半掩扉。归舸舣潮吟佩逸，寒潭贮月老龙依。昔年想得行霖雨，安使苍生议是非。
与刘伯宣
作者：张伯淳
朝代：元

屈指六年别，关心万里长。重来深愿见，久病欲相忘。风物随人老，秋光似旧香。公门桃李满，多愧一庄荒。
临江仙·寿程雪楼
作者：张伯淳
朝代：元

白雪楼前清昼，新来喜事连绵。朱明绿暗麦秋天。绣衣何日去，丹荔已香传。前夜团圆明月好，清光流照华筵。锦囊随处地行仙。庭椿关望眼，同庆八千年。
临江仙寿程雪楼
作者：张伯淳
朝代：元

白雪楼前清画，新来喜事连绵。朱明绿暗麦秋天。绣衣何日去，丹荔已香传。前夜团圆明月好，清光流照华筵。锦囊随处地行仙。庭椿关望眼，同庆八千年。
为范君泽赋梅屋
作者：张伯淳
朝代：元

壑谷周遭万玉妃，当时茅舍映疏篱。祇今便作槐堂看，不问南枝与北枝。
为范君泽赋梅屋
作者：张伯淳
朝代：元
体裁：七言绝句

壑谷周遭范玉妃，当时茅舍映疏篱。秪今便作槐堂看，不问南枝与北枝。
共北楼
作者：张伯淳
朝代：元

缥缈楼台十二阑，举头人在凤池班。天风不隔寻常眼，辰极长依咫尺天。更点分明关政事，规模雄丽厌江山。东南民物瞻尧日，乞得馀光万里还。
句
作者：张伯淳
朝代：元

瘦筇支彳亍，狭路写之玄。才从国子先生出，曾是分司御史来。一廉宜得能官誉，垂去还如始至时。曾观海者难为水，自出山来无此游。幕中颇见此客不？江左喧传某掾来。
呈田副使移治平江
作者：张伯淳
朝代：元

三年心事付西湖，门外游尘一点无。已报紫泥来北阙，暂移翠节过东吴。城狐胆落秋霜凛，枝鹊情深夜月孤。歌罢《阳关》重回首，澹云斜照落平芜。
寄柳老
作者：张伯淳
朝代：元

旅食京华两载同，钱唐邂逅苦匆匆。曾将漫刺投铃下，又报危樯过浙东。天阔云飞俱暮景，雪凝冰冱易春风。关情总在阑干曲，明月双溪徙倚中。
寄蔡复斋二首
作者：张伯淳
朝代：元

美人秋水隔丰标，老树阴森锁画桥。几度经过须舣棹，不缘茅店酒旗招。夜雨西窗铦岁寒，云萍自昔聚时难。殷勤不在同衾处，长作西窗夜雨看。
寄蔡复斋二首·其一
作者：张伯淳
朝代：元

美人秋水隔丰标，老树阴森锁画桥。几度经过须舣棹，不缘茅店酒旗招。
寄蔡复斋二首·其二
作者：张伯淳
朝代：元

夜雨西窗铦岁寒，云萍自昔聚时难。殷勤不在同衾处，长作西窗夜雨看。
寒食
作者：张伯淳
朝代：元

春雨松楸望眼赊，春城杨柳舞腰斜。四千里地江南客，五百风光陌上车。儿为归迟稀遣信，仆多愠见苦思家。公馀少慰凄凉意，蓓蕾一枝红杏花。
山居
作者：张伯淳
朝代：元

兀兀山居觉日长，旧时松槚又成行。本无世虑何须遣，一缕晴窗柏子香。
挽张梅轩
作者：张伯淳
朝代：元

每侍吾兄话，乡闾称善人。未华班武旧，皂盖姓名新。岩壑何曾老，阶庭总是春。梅花香韵歇，云黯浙江滨。
挽杨忠斋
作者：张伯淳
朝代：元

五年新召綍，六馆旧儒冠。枌社年来好，棠阴种处难。家贫书簏富，居隘酒尊宽。郡府多咨问，阎闾遂妥安。少游乡誉蔼，老杜士心欢。盘屈千军笔，迟回四品官。使车将秣马，仙驭已鞭鸾。忆昔亲师范，论交在岁寒。离群虽苦早，为善每相观。顷日留班著，临风欠羽翰。嗣音无间断，满纸话辛酸。归恨幽明隔，时将简牍看。殊方悲宿草，馀庆属庭兰。身世谁能驻，声名死不□。涉江传楚些，有泪湿毫端。
挽赵太监
作者：张伯淳
朝代：元

贵宦犹韦布，能声在荐绅。当时供奉曲，晚岁义熙人。白首廛间隐，黄粱梦里身。阶庭珠树密，曾不染微尘。
挽鲜于伯机二首
作者：张伯淳
朝代：元

福星推乃祖，济美旧家声。浙水分乡社，湖山合墓茔。词华推哲匠，幕府负平生。犹想池亭上，高谈□座倾。廿载论□稔，閒中屡盍簪。北来凝望眼，西□报归音。□好空遗墨，人亡不问琴。幽明从此隔，庭树看成阴。
挽鲜于伯机二首·其一
作者：张伯淳
朝代：元

福星推乃祖，济美旧家声。浙水分乡社，湖山合墓茔。词华推哲匠，幕府负平生。犹想池亭上，高谈□座倾。
挽鲜于伯机二首·其二
作者：张伯淳
朝代：元

廿载论□稔，閒中屡盍簪。北来凝望眼，西□报归音。□好空遗墨，人亡不问琴。幽明从此隔，庭树看成阴。
摸鱼儿·次韵抱瓮
作者：张伯淳
朝代：元

采黄花、自斟清醑，南山人在何许。浮生聚散云萍似，消得几番寒暑。些个路。□不断情悰，惟有春天树。停歌罢舞。更说甚悲欢，从教白首，心事付崔橹。钧天梦、忘却当年宦谱。吟蛩休怨休诉。如今世味更尝惯，但见青山多妩。清对苦。是我误儒冠，还是儒冠误。西湖胜处。且趁取时佳，不寒不暖，同泛小舟去。
摸鱼儿次韵抱瓷
作者：张伯淳
朝代：元

采黄花、自斟清醑，南山人在何许。浮生聚散云萍似，消得几番寒暑。些个路。□不断情？，惟有春天树。停歌罢舞。更说甚悲欢，从教白首，心事付崔橹。钧天梦、忘却当年宦谱。吟蛩休怨休诉。如今世味更尝惯，但见青山多妩。清对苦。是我误儒冠，还是儒冠误。西湖胜处。且趁取时佳，不寒不暖，同泛小舟去。
望月婆罗门引送徐容齐
作者：张伯淳
朝代：元
体裁：词

容斋平日，一身用舍系安危。儿童走卒皆知。谁料鲈鱼江山，忽忆故山薇。任西风别酒，月正圆时。性斋有诗。道扫舍，待吾归。二老相招如此，公论畴依。人生行乐，对佳水佳山何必归。公笑曰、归去来兮。
木兰花慢
作者：张伯淳
朝代：元
体裁：词

载西山爽气，添不重，月船轻。记前度今朝，琼花烂漫，管领歌声。今岁浓华深处，羡衮衣、还看彩衣荣。人世云萍相遇，岁寒松柏长青。行行。催觐朵云明。晓色上觚棱。看春去春来，依然黄阁，移近家庭。浮云傥来轩冕，算古今、久远是功名。尚有寒厓枯卉，东君也解留情。
木兰花慢
作者：张伯淳
朝代：元

载西山爽气，添不重，月船轻。记前度今朝，琼花烂漫，管领歌声。今岁秾华深处，羡衮衣、还看彩衣荣。人世云萍相遇，岁寒松柏长青。行行。催觐朵云明。晓色上觚棱。看春去春来，依然黄阁，移近家庭。浮云傥来轩冕，算古今、久远是功名。尚有寒厓枯卉，东君也解留情。
木兰花慢·寿张可与
作者：张伯淳
朝代：元

对黄花烂漫，能几日，又重阳。问眼底湖山，新□□□，别是风光。三台近临吴地，映奎躔、明处紫微郎。人道当年豸角，这回收敛秋霜。笑谈。幕府昼偏长。何事最为忙。但宽取一分，一分方便，亦足流芳。山人敢攀宗衮，为东南、民命秉心香。更借南阳菊水，殷勤满注瑶觞。
木兰花慢·寿张可与
作者：张伯淳
朝代：元
体裁：词

对黄花烂漫，能几日，又重阳。问眼底湖山，新春绿甚，别是风光。三台近临吴地，映奎躔、明处紫微郎。人道当年豸角，这回收敛秋霜。笑谈。幕府昼偏长。何事最为忙。但宽取一分，一分方便，亦足流芳。山人敢攀宗衮，为东南、民命秉心香。更借南阳菊水，殷勤满注瑶觞。
木兰花慢·寿抑斋
作者：张伯淳
朝代：元
体裁：词

尽江南江北，谁不慕，抑斋名。羡梦草才华，粲花谈论，乔木佳声。重寻玉堂旧步，喜今番、天语重叮咛。云是儒家领袖，居然史笔权衡。相迎。便觉眼长青。相对话羁情。正绿暗园林，朱明时候，瑞霭腾腾。期公久长名节，大羹中、还看五侯鲭。此去明堂一柱，当年玉树阶庭。
木兰花慢·寿陈介轩
作者：张伯淳
朝代：元

问家传旧物，有清节，与高风。任野色充庭，俗尘扫迹，谈笑从容。生涯但随分足，比孟尝、襟度只差穷。曾是贞元朝士，本来湖海元龙。旦评。推分许轩翁。万□一词同。喜渐近稀年，从教发白，目炯双瞳。蟾钩又还乍吐，对荷香、莫放酒尊空。砌下芝兰竞爽，年年家庆图中。
木兰花慢·次唐格斋韵
作者：张伯淳
朝代：元
体裁：词

尽交游满眼，岁寒者，果谁欤。羡锦绣为心，冰霜作操，仁义蘧庐。门前埽清俗轨，自熙然、瓮牖与绳枢。记我蓬弧时候，寓情翰墨欢娱。驱车。特地致函书。高义渺江湖。悄梦断鸳鸾，盟深鸥鹭，闲适从渠。槐阴渐成翠幄，看庭前、莺过引新雏。岁岁期君一醉，相忘非我非鱼。
木兰花慢·次唐格斋韵
作者：张伯淳
朝代：元

尽交游满眼，岁寒者，果谁欤。羡锦绣为心，冰霜作操，仁义蘧庐。门前扫清俗轨，自熙然、瓮牖与绳枢。记我蓬弧时候，寓情翰墨欢娱。驱车。特地致函书。高义渺江湖。悄梦断鹓鸾，盟深鸥鹭，闲适从渠。槐阴渐成翠幄，看庭前、莺过引新雏。岁岁期君一醉，相忘非我非鱼。
木兰花慢·次唐格齐韵尽交游满眼
作者：张伯淳
朝代：元

次唐格齐韵尽交游满眼，岁寒者，果谁欤。羡锦绣为心，冰霜作操，仁义＊庐。门前扫清俗轨，自熙然、瓮牖与绳枢记我蓬弧寓情翰墨欢娱。驱车。特地致函书。高义渺江湖。悄梦断？鸾，盟深鸥鹭，闲适从渠。槐阴渐成翠幄，看庭前、莺过引新雏。岁岁期君一醉，相忘非我非鱼。
木兰花慢·赠弹琵琶者
作者：张伯淳
朝代：元

爱当垆年少，将雅调，寄幽情。尽百喙春和，群喧夜寂，老凤孤鸣。都来四条弦里，有无穷、旧谱与新声。写出天然律吕，扫空眼底秦筝。落红。天气暖犹轻。洗耳为渠听。想关塞风寒，浔阳月色，似醉还醒。轩窗静来偏好，到曲终、怀抱转分明。相见今朝何处，语溪乍雨初晴。
木兰花慢·赠弹琵琶者
作者：张伯淳
朝代：元
体裁：词

爱当垆年少，将雅调，寄幽情。尽百喙春和，群喧夜寂，老凤孤鸣。都来四条弦里，有无穷、旧谱与新声。写出天然律吕，扫空眼底秦筝。落红。天气煖犹轻。洗耳为渠听。想关塞风寒，浔阳月色，似醉还醒。轩窗静来偏好，到曲终、怀抱转分明。相见今朝何处，语溪乍雨初晴。
木兰花慢·载西山爽气
作者：张伯淳
朝代：元

载西山爽气，添不重，月船轻。记前度今朝，琼花烂漫，管领歌声。今岁？华深处，羡衮衣、还看彩衣荣。人世云萍相遇，岁寒松柏长青。行行。催觐朵云明。晓色上觚棱。看春去春来，依然黄阁，移近家庭。浮云傥来轩冕，算古今、久远是功名。尚有寒枯卉，东君也解留情。
木兰花慢寿刘东崖
作者：张伯淳
朝代：元
体裁：词

记当年客里，是今日，奉霞觞。任厨传荒凉，风林震撼，乐自难量。别来岁华电走，又都门、我北尔南塘。我半百年已老，兄多四岁偏强。玉堂。满袖惹天香。凤阁样词章。看采帖题春，椒盘草颂，蓬矢开张。金瓯御屏简记，赋□钧、寿域奏明光。后十五年再见，伴兄绿野徜徉。
木兰花慢寿张可与
作者：张伯淳
朝代：元

对黄花烂漫，能几日，又重阳。问眼底湖山，新□□□，别是风光。三台近临吴地，映奎＊、明处紫微郎。人道当年豸角，这回收敛秋霜。笑谈。幕府昼偏长。何事最为忙。但宽取一分，一分方便，亦足流芳。山人敢攀宗衮，为东南、民命秉心香。更借南阳菊水，殷勤满注瑶觞。
木兰花慢寿抑齐
作者：张伯淳
朝代：元

尽江南江北，谁不慕，抑斋名。羡梦笔才华，粲花谈论，乔木家声。重寻玉堂旧步，喜今番、天语重丁宁。云是儒家领袖，居然史笔权衡。相迎。便觉眼常青。相对话羁情。正绿暗园林，朱明时候，瑞霭腾腾。期公久长名节，太羹中、还著五侯鲭。此去明堂一柱，当年玉树阶庭。
木兰花慢寿陈介轩
作者：张伯淳
朝代：元

问家传旧物，有清节，与高风。任野色充庭，俗尘扫迹，谈笑从容。生涯但随分足，比孟尝、襟度只差穷。曾是贞元朝士，本来湖海元龙。旦评。推分许轩翁。万□一词同。喜渐近稀年，从教发白，目炯双瞳。蟾钩又还乍吐，对荷香、莫放酒尊空。砌下芝兰竟爽，年年家庆图中。
木兰花慢赠弹琵琶者
作者：张伯淳
朝代：元

爱当垆年少，将雅调，寄幽情。尽百喙春和，群喧夜寂，老凤孤鸣。都来四条弦里，有无穷、旧谱与新声。写出天然律吕，扫空眼底＊筝。落红。天气暖犹轻。洗耳为渠听。想关塞风寒，浔阳月色，似醉还醒。轩窗静来偏好，到曲终、怀抱转分明。相见今朝何处，语溪乍雨初晴。
木兰花慢送季治书
作者：张伯淳
朝代：元
体裁：词

羡高标雅量，窗八面，更玲珑。每风日佳时，湖山清处，袍锦从容。不把云霄自隔，向尊前、看我啸吟中。人世流光易老，古来知己难逢。青骢。来往太匆匆。呵护有纱笼。想当道豺狼，先声到处，胆落英风。南楼暂容横榻，算览观、有限兴无穷。别后相思何处，心期付与飞鸿。
杨柳村
作者：张伯淳
朝代：元

千丝万缕拂章台，陌上行人几去来。何事结根荒寂处，东风青眼为谁开？
柳梢青·赋枯梅寄张郎中马同知
作者：张伯淳
朝代：元

冷淡根荄。小春时候，两蕊三花。栽向西湖，移来东阁，一任安排。绝怜瘦影横斜。但宜在、山巅水涯。花里平安，岭头孤秀，荣悴争些。
柳梢青赋枯梅寄张郎中马同知强村丛书用绣
作者：张伯淳
朝代：元

冷淡根。小春时候，两蕊三花。栽向西湖，移来东阁，一任安排。绝怜瘦影横斜。但宜在、山巅水涯。花里平安，岭头孤秀，荣悴争些。
楞伽古木
作者：张伯淳
朝代：元

楞伽古木山门前，下有山石摩苍天。道林卓锡旧种此，髣髴于今八百年。皴皮刳腹不自爱，犹是童童一车盖。矫然化作龙虎蟠，劲节不为霜雪改。或时孤高烈风起，苍茫白日雷雨至。从容下荫数百人，赤金六月流清气。卷曲拥肿也可怜，天赋樗散终天全。道材不世骨已朽，人间岁月何足言。
次韵
作者：张伯淳
朝代：元

客中岁晚正天寒，几度行藏独倚阑。窗眼奏竽风借隙，檐牙间玉雪留残。同门合志成三益，剪烛论文羡二难。空作孤山香影梦，此君相对祇苍官。
次韵光裔
作者：张伯淳
朝代：元

为民那肯为身谋，岁月蹉跎志士羞。砌下有蛩还促织，眼前何草解忘忧。湖光收入千军笔，世事催成两鬓秋。但愿丰年同一饱，巴歈正不减齐讴。
次韵安野内翰梨花
作者：张伯淳
朝代：元

玄景穷阴候，春林早著花。素妆临晓镜，红粉涴轻纱。胜赏怀京洛，吟情轶永嘉。泥中妨载酒，咫尺路头赊。
次韵完颜经历
作者：张伯淳
朝代：元

半年傲兀客毡寒，多愧侏儒蠹县官。饮少独怜书味好，愁多不觉带围宽。从教苍狗浮云过，留得黄花晚节看。但借馀光聊自佚，终无梦想到登坛。
洗马图
作者：张伯淳
朝代：元

萧萧雾鬣与风騣，扑面征尘一洗空。相愿倍增神骏气，恍疑初在渥洼中。
洪同佥座上次韵
作者：张伯淳
朝代：元

万里同晴八月秋，耆英想像洛中游。相逢笔底翻三峡，共诧人间有十洲。舞袖卷回云又过，禁钟催散月还留。将诗酬酒吾何敢，早已输公第一筹。
满江红·寿张绣江
作者：张伯淳
朝代：元

省闼丝纶，早传到、和羹消息。无限事、但从纲领，认教端的。回省平生游宦处，那曾些个由人力。算知心、惟有好湖山，秋澄碧。从此去，开寿域。缘底事，催行色。傍重阳时候，且排瑶席。何待殷勤斟菊水，底须托兴青松柏。愿年年、浓蘸绣江波，供词笔。
满江红·次韵寿雪涧兄
作者：张伯淳
朝代：元

七日新秋，还又记、生申初度。清梦到、小桥流水，翔蓬深处。去岁滦京犹望远，今年谈宴知谁与。想荷翻、翠盖饱凉飔，时掀舞。何时吸，惊盘露。何必颂，长明炬。更何须伊召，何须巢许。但有金丹消息在，待将铜狄摩挲去。尽西湖、山水四时佳，宜晴雨。
满江红寿张绣江
作者：张伯淳
朝代：元

省＊丝纶，早传到、和羹消息。无限事、但从纲领，认教端的。回省平生游宦处，那曾些个由人力。算知心、惟有好湖山，秋澄碧。从此去，开寿域。缘底事，催行色。傍重阳时候，且排瑶席。何待殷勤斟菊水，底须托兴青松柏。愿年年、浓蘸绣江波，供词笔。
满江红次韵寿雪涧兄
作者：张伯淳
朝代：元

七日新秋，还又记、生申初度。清梦到、小桥流水，翔蓬深处。去岁滦京犹望远，今年谈宴知谁与。想荷翻、翠盖饱凉？，时掀舞。何时吸，惊盘露。何必颂，长明炬。更何须伊召，何须巢许。但有金丹消息在，待将铜狄摩挲去。尽西湖、山水四时佳，宜晴雨。
玉漏迟·寿张右丞
作者：张伯淳
朝代：元

太平元夜好。鳌山宴彻，祥烟凝晓。端正婵娟，为我玳筵留照。曾待龙潜旧邸，更欣际、鸿图初造。人尽道。两宫柱石，元真廊庙。天转右辖星躔，尽向上勋名，历阶须到。商鼎周彝，时奉退朝吟啸。剩有埙篪韵雅，况庭户、纤尘如扫。经济了。长醉遂初春早。
玉漏迟·寿马右丞
作者：张伯淳
朝代：元

浙江回棹处。急流勇退，冥鸿高举。出昼迟迟，不为虎丘留住。姑待春和水涨，旋乘个、月明船去。天未许。云归又出，依然霖雨。熟路小队轻车，想司马重来，聚观如堵。暇日西湖，点检旧题诗句。冷落江南倦翼，但惟有、心香一缕。长记取。每岁仲春端午。
玉漏迟寿张右丞
作者：张伯淳
朝代：元

太平元夜好。鳌山宴彻，祥烟凝晓。端正婵娟，为我玳筵留照。曾待龙潜旧邸，更欣际、鸿图初造。人尽道。两宫柱石，元真廊庙。天转右辖星＊，尽向上勋名，历阶须到。商鼎周彝，时奉退朝吟啸。剩有埙？韵雅，况庭户、纤尘如扫。经济了。长醉遂初春早。
玉漏迟寿马右丞
作者：张伯淳
朝代：元

浙江回棹处。急流勇退，冥鸿高举。出书迟迟，不为虎丘，留住。姑待春和水涨，旋乘个、月明船去。天未许。云归又出，依然霖雨。熟路小队轻车，想司马重来，聚观如堵。暇日西湖，点检旧题诗句。冷落江南倦翼，但惟有、心香一缕。长记取。每岁仲春端午。
病齿二首
作者：张伯淳
朝代：元

萧萧一室老维摩，风日佳时电影过。病里不分春早晚，子规啼处夕阳多。宿有愆尤在齿牙，闭门经月卧沈疴。杏园旧梦还重醒，无奈红绫饼餤何。
病齿二首·其一
作者：张伯淳
朝代：元

萧萧一室老维摩，风日佳时电影过。病里不分春早晚，子规啼处夕阳多。
病齿二首·其二
作者：张伯淳
朝代：元

宿有愆尤在齿牙，闭门经月卧沈疴。杏园旧梦还重醒，无奈红绫饼餤何。
皇甫松竹梅图
作者：张伯淳
朝代：元

三友亭亭岁晚时，政缘冷澹易相知。何须近舍今皇甫，却向图中觅补之。
糖多令寄吴间
作者：张伯淳
朝代：元
体裁：词

移住还瀛洲。天槎去莫留。数归期、已过中秋。上界群仙官府足，云不碍，水长流。酒令与诗筹。依然记旧游。倚斜阳、分付羁愁。应与鳌峰人共语，还不减，去年不。
糖多令寿王肯堂
作者：张伯淳
朝代：元
体裁：词

前日是中秋。婵娟为我留。画图间、主劝宾酬。忙处偷闲谁得侣，真意度，淡交游。薇省老参谋。三台一举头。鲁祥麟、憎重儒流。今岁彩衣还有伴，方衮衮，庆公侯。
舞马图
作者：张伯淳
朝代：元

独立天衢骨相奇，缣缃犹记写真时。开元天宝今陈迹，舞破中原马不知。
萧兰英
作者：张伯淳
朝代：元

翠袅腰肢绛点唇，楚兰买断四时春。丁宁莫向游尘老，却顾萧郎是后身。
贺新郎·次韵
作者：张伯淳
朝代：元
体裁：词

回首章台路。又一番春事阑珊，满帘风絮。郭外谁家闲院落，别是壶天意趣。拚一日、来游一度。除却忧愁风雨外，肯容他、野马埋双屦。行乐地，更何处。人生忍把佳期误。况今朝满座春风，怎禁不去。莲社兰亭当日话，便合从今委付。算此语、非缘要誉。饮少欢多还觉醉，看归途、叠嶂青无数。情未足，日催暮。
贺新郎次韵
作者：张伯淳
朝代：元

回首章台路。又一番春事阑珊，满帘风絮。郭外谁家闲院落，别是壶天意趣。拚一日、来游一度。除却忧愁风雨外，肯容他、野马埋双屦。行乐地，更何处。人生忍把佳期误。况今朝满坐春风，怎禁不去。莲社兰亭当日话，便合从今委付。算此语、非缘要誉。饮少欢多还觉醉，看归途、叠嶂青无数。情未足，日催暮。
赠富翠屏
作者：张伯淳
朝代：元

人海偶相逢，凄凉共客中。笑谈良不恶，去住若为同。春草池塘夜，梨花院落风。乡人如问讯，即此是诗筒。
赠彭莱山
作者：张伯淳
朝代：元

总是江南倦客，君平到处生涯。老去黄尘没马，襟期付与莺花。
赠王元帅
作者：张伯淳
朝代：元

奇绝曾闻海外游，瘴乡安适等中州。六韬三略传书出，二广重湖宦辙周。广将来从元帅府，杜陵吟到岳阳楼。公馀莫恨登临少，民瘼须将念虑求。
赠赵治中
作者：张伯淳
朝代：元

要教岭海瘴尘清，胆气凌空身可轻。北阙肆颁温诏语，南州欣见老书生。马卿谕蜀惟传檄，裴相平淮不□兵。论赏云中还未竟，秋香晚节是功名。
赴浙东
作者：张伯淳
朝代：元

涉水是东州，江南记旧游。中年偏苦别，薄宦欲何求？岸北雪仍在，岭头云未收。阴晴元不定，且泛剡溪舟。
送刘光裔
作者：张伯淳
朝代：元

客里相逢意味投，自怜无地可依刘。及民不问官高下，奉檄难从我去留。春事已随流水逝，湖光未卜几时游。悠悠千里共明月，别后相思付倚楼。
送宣使趋省
作者：张伯淳
朝代：元

百里栖迟别驾才，好风飞下鹤书催。扁舟扬子江头去，两雁禦儿溪上来。驿路相望秋月照，邦人专待使星回。临岐不作阳关想，聊写心期付酒杯。
送峄山邓同知
作者：张伯淳
朝代：元

邓君名谱系，邂逅软红间。解组邮京阙，题舆向峄山。秋清行色好，地僻宦情閒。已熟云霄路，何时报政还。
送廉佥事
作者：张伯淳
朝代：元

□府清秋易地开，天移明月过苏台。行装拍塞惟诗卷，祖帐殷勤付酒杯。才大便应黄阁去，政繁须待绣衣来。悬知别后相思处，极目长空雁影回。
送张孝先
作者：张伯淳
朝代：元

万人海里得吾宗，倾盖论文冷澹中。快睹冰壶映寒露，又催雾鬣趁秋风。凤皇误喜台如昨，猿鹤才知帐已空。折柳津头重回首，暮云碧处是江东。
送张永锡
作者：张伯淳
朝代：元

台阁文书静，相过眼倍明。澹交还有□，远别若为情。行色随秋薄，扁舟载月轻。书邮如可寄，休付石头城。
送李公略
作者：张伯淳
朝代：元

风雪满吟鞍，长江望眼宽。宦情腾踏易，聚久别离难。人去鹤应怨，冬深梅不寒。暮云依旧碧，几度倚阑干。
送林德隐
作者：张伯淳
朝代：元

同年君是早归人，多羡乾坤自在身。客舍歌残朝雨后，扁舟兴尽雪溪滨。渊明入社何妨酒，摩诘怀乡祇为亲。若会东州诸故旧，莫将羊酪配羹莼。
送王中丞
作者：张伯淳
朝代：元

学海波源识老龙，人生聚散苦匆匆。爱閒易得过从懒，临别还将姓字通。白简绛驺凌晓色，空城故国锁秋风。当年宦谱传江左，勋业凭高指顾中。
送王廷用
作者：张伯淳
朝代：元

满城风雨怕催租，赖有诸贤素望孚。农色载颁新号令，毗陵犹颂旧规模。江山入眼马蹄疾，南北关情雁影孤。客里不堪斟别酒，梦随流水到西湖。
送王御史
作者：张伯淳
朝代：元

客里忘形足笑歌，西风吹恨落庭柯。不随远别情怀恶，况是中年感慨多。熟路马蹄偏馺？，旧时廌角转嵯峨。从今侧耳朝阳凤，时借馀辉到涧阿。
送王御史
作者：张伯淳
朝代：元
体裁：七言律诗

客里忘形足笑歌，西风吹恨落庭柯。不随远别情怀恶，况是中年感慨多。熟路马蹄偏馺�，旧时廌角转嵯峨。从今侧耳朝阳凤，时借馀辉到涧阿。
送王耕存使日本
作者：张伯淳
朝代：元

要将谈笑息兵端，此举能为世所难。数日南风传号令，一时东海识衣冠。人言苏武持旄去，我作康功买磬看。名遂愿公身早退，送行不特劝加餐。
送祥饯梦符行
作者：张伯淳
朝代：元

古交重气谊，不为势位隔。会少别离多，志士深所惜。骢马东南来，来暮去何亟。留连苦无计，杯酒聊永日。绝嫌城市喧，一舸访荒寂。孤山芳意歇，青子渐堪摘。凄凄风雨横，黯黯杨柳碧。天公岂有意，助我动秋色。重来定何时，慰此长相忆。
送赵寿卿赴广西书吏
作者：张伯淳
朝代：元

客中尊酒足清欢，骢马惊飞白鹭间。向上尽多清步武，极南更有好溪山。扁舟桂海冰天处，健笔红莲绿水间。人到中年偏惜别，不禁对雨听《阳关》。
送赵怀玉
作者：张伯淳
朝代：元

倚门白发望悠悠，全璧言归古冀州。喜色不缘毛义檄，壮心欲效子长游。几年湖海滋吟笔，万里风霜入敝裘。临别莫为儿女语，琴书满载更何求。
送陈仲孚赴天台教谕
作者：张伯淳
朝代：元

除书出紫微，百里较增辉。又趣横经去，应如衣锦归。乡枌迷驿柳，泮藻胜山薇。问讯诸亲友，秋高雁字稀。
钱舜举青骢图
作者：张伯淳
朝代：元

翠鬣朱缨骨相殊，贡来名种出单于。唐韩宋李都休论，且看钱家进马图。
题单吉甫携示江孝乡书卷
作者：张伯淳
朝代：元

单君昔佐吾乡幕，垂去还如到郡初。今日都门重晤语，筐中惟贮古人书。
题杨坟
作者：张伯淳
朝代：元

为求閒旷访云林，触目□□都上心。涧水似鸣千古恨，墓门空锁一庭阴。穹碑短碣摩挲久，旧草寒烟感慨深。青眼主人山共碧，杖藜何日重登临。
题程雪楼黄庭经
作者：张伯淳
朝代：元

雪楼之中有至人，手持一卷《黄庭经》。閒居无事心太平，审能行之可长生。鼠须吐英玉螭蟠，山阴书仙脱尘凡。传之琬琰坚且完，拓以茧素资陈玄。白黑粲粲久可观，双瞳炯炯常凝注。天君泰定归俗虑，自然神全守深固。门中五城十二楼，粉黛当前身之蟊。被服《黄庭》急回头，长生之方勿外求。古今日月车两轮，昆仑蓬莱无晨昏。深藏巾笥培灵根，君能宝之可长生。
题董承旨野庄图
作者：张伯淳
朝代：元

古人志道义，但觉利禄轻。朝市亦足隐，何必求郊坰。论心不论迹，乃称人物评。董公廊庙器，一门富簪缨。石张汉世冑，崔郭唐家声。笔下翻波澜，胸中韬甲兵。黄阁政柄举，乌台公道行。征谋与治法，和气与威棱。随施无不宜，因物以赋形。词林日月閒，班高地望清。公馀扫俗轨，窗草阶苔青。楼台虽无地，诗礼胜金籯。田园虽荒薄，松菊还欣荣。有诗论国事，胆张目增明。使公遁江湖，秉心亦朝廷。所志真在隐，非必身归耕。野庄视绿野，他年定齐名。
题赵子固水仙图
作者：张伯淳
朝代：元

裙长带袅寒偏耐，玉质金相密更奇。见画如花花似画，西兴渡口晚晴时。
齐天乐·寿王伯起
作者：张伯淳
朝代：元

庭柯一叶炎曦淡，秋光宦情相似。驷马争驰，千帆竞送，不羡纷纷时辈。随缘赋禄，庆官府清明，纪纲兴起。暇日吟鞍，湖山公案更兼理。将军犹自未老，旧时供奉曲，还有风致。拄笏西山，蟠螭北海，却是君家盛事。佳辰雅聚，且满引霞觞，坐看芝砌。富贵长年，四时谈笑里。
齐天乐·送马德昌
作者：张伯淳
朝代：元
体裁：词

人生南北如岐路，相逢自怜不早。倾盖班荆，分灯并壁，吟卷笔床茶灶。交情古道。怕催诏连翩，好风吹到。聚久别难，砌蛩那更碎怀抱。临行谁劝驻马，待将尘土事，妨我吟啸。小住虽佳，还堪就否，催得云帆缥缈。官梅正好。比前度孤山，剩开多少。两处心旌，倚楼同晚照。
齐天乐寿王伯起
作者：张伯淳
朝代：元

庭柯一叶炎曦淡，秋光宦情相似。驷马争驰，千帆竟送，不羡纷纷时辈。随缘赋禄，庆官府清明，纪纲兴起。暇日吟鞍，湖山公案更兼理。将军犹自未老，旧时供奉曲，还有风致。拄笏西山，蟠螭北海，却是君家盛事。佳辰雅聚。且满引霞觞，坐看芝砌。富贵长年，四时谈笑里。
齐天乐次韵谢倦翁
作者：张伯淳
朝代：元
体裁：词

班荆倾盖当时事，回头屡更寒暑。倦翼才还，苍颜易得，零落江陵千树。相逢冷署。且莫讶儒冠，解将人误。计我生朝，采笺新调映红炬。投闲谁道太早，人生行乐耳，何地非旅。绿暗书眸，红生醉脸，聊对檐花细雨。移尊共语。问何日扁舟，嫩荷香处。坐待蟾光，四更犹未吐。
齐天乐送马德昌
作者：张伯淳
朝代：元

人生南北如歧路，相逢自怜不早。倾盖班荆，分灯并壁，吟卷笔床茶灶。交情古道。怕催诏连翩，好风吹到。聚久别难，砌蛩那更碎怀抱。临行谁劝驻马，待将尘土事，妨我吟啸。小住虽佳，还堪就否，催得云帆缥缈。官梅正好。比前度孤山，剩开多少。两处心旌，倚楼同晚照。
送张吴县之官嘉定分题得琴台
作者：张体
朝代：元
体裁：古风

灵岩郁嵯峨，上有古琴台。天光泻石面，月色流翠苔。冥冥烟鹤唳，渺渺松风哀。彷佛清商奏，仙人骑凤来。云旌卷绝壁，祖帐行琼杯。愿言宓子贱，去邑更徘徊。
次赵阳山招挽歌韵二首·其一
作者：张元璹
朝代：元
体裁：古风

有生必有死，殆犹旦暮然。及兹未死时，西陌而东阡。风日撰杖屡，优游乐馀年。心苟为形役，膏火自烹煎。浮生真如寄，难与俗子言。难与俗子言，汩汩诚可怜。荣悴各有时，修短信前缘。
次赵阳山招挽歌韵二首·其二
作者：张元璹
朝代：元
体裁：古风

渊明百世士，旷达真可师。委运大化中，不喜宁复悲。而自拟挽歌，毋乃空费辞。风花匪耐久，草露旋即晞。转盻成陈迹，皇皇欲何之。放怀薄薄酒，遣兴草草诗。至人有达观，蔂梩掩其尸。
九日登郪丘
作者：张光祖
朝代：元
体裁：五言律诗

昨宵篱下醉，今日菊边迷。秋静郊原迥，风高酒力微。人家红树冷，天外野云飞。欲尽登高兴，何妨带月归。
姚江对月有怀仲远徵君
作者：张克问
朝代：元
体裁：七言律诗

百里芙蓉绕曲阿，锦帆轻飏白鸥波。月华夜照山河淡，露气秋添草木多。湖上故人成远别，天边鸿雁几时过。相思两岸蘋花白，回首西风倚棹歌。
天门山图
作者：张兑
朝代：元
体裁：古风

我家三世居山国，寝食嬉游见山色。去年前作京华行，万里平原载车辙。荆山嵯峨镇南纪，华岳金精照秋水。太行绵延坠马首，北望居庸雪中峙。归来泛舟淮与江，匡庐相接高崆峒。南过潇湘望衡岳，九疑苍梧罗烟幢。此生倦游历艰险，故山兀嵂聊游衍。今年直上天门峰，始觉从前兴犹浅。天门洞开云气通，江东峨眉皆下风。低昂二八若昆季，意气相倾争长雄。清猿夜啼霜竹折，猛虎昼号山石裂。风来往往神听闻，日上时时天帚揭。烟萝敷纷薜枝垂，细禽飞来如枣肥。六月仙源溪水涨，中有洞府藏蛟螭。可怜宜都周内史，古冢累累在山址。感时抚景亦怆然，周朴短篇焉足拟。兹山冠绝平生游，安得云梯登上头。左携赤松右浮丘，下视八极尘埃浮。杨侯此图谁为写？天下名山无似者。他日功成期早归，相与为邻住山下。
【中吕】十二月兼尧民歌
作者：张养浩
朝代：元

从跳出功名火坑，来到这花月蓬瀛。守着这良田数顷，看一会雨种烟耕。倒大来心头不惊，每日家直睡到天明。见斜川鸡犬乐升平，绕屋桑麻翠烟生。杖藜无处不堪行，满目云山画难成。泉声，响时仔细听，转觉柴门静。寒食道中清明禁烟，雨过郊原，三四株溪边杏桃，一两处墙里秋千。隐隐的如闻管弦，却原来是流水溅溅。人家浑似武陵源，烟霭蒙蒙淡春天。游人马上袅金鞭，野老田间话丰年。山川，都来杖屦边，早子称了闲居愿。遂闲堂即事堂名遂闲，偃息其间。对着这青编四围、翠玉千竿。壁上关仝范宽，枕上陈抟。古铜围座锦斓斑，玛瑙杯斟水晶寒。灵石相间玉潺湲，笔砚窗前雨声干。倒大来清安，柴门势不关，一任云飞散。秋池散虑池亭草苫，书架牙签。对着这烟波绿惨，霜叶红酣。太湖石神剜鬼劚，掩映着这松杉。恰便似蛟龙飞绕玉巉岩，忄害的些野鹿山猿半痴憨。呼童忙为卷疏帘，老子无语但掀髯。遥瞻，云山露半尖，越显的秋光淡。
【中吕】喜春来_亲登华岳悲
作者：张养浩
朝代：元

亲登华岳悲哀雨，自舍资财拯救民，满城都道好官人。还自哂，比颜御史费精神。十年不作南柯梦，一旦还为西土臣，空教人道好官人。还自哂，闲杀泺湖春。路逢饿殍须亲问，道遇流民必细询，满城都道好官人。还自哂，只落的白发满头新。乡村良善全生命，廛市凶顽破胆心，满城都道好官人。还自哂，未戮乱朝臣。无穷名利无穷恨，有限光阴有限身，也曾附凤与攀鳞。今日省，花鸟一般春。一场恶梦风吹觉，依旧壶天日月高，白云深处结团茅。山更好，岚翠滴林梢。一溪烟水奁开镜，四面云山锦族屏，客来沉醉绰然亭。对着这无限景，因此上不肯就功名。拖条藜杖山林下，无是无非快活煞，王侯卿相不如咱。兴来时斟玉斝，看天上碧桃花。翻腾祸患千钟禄，搬载忧愁四马车，浮名浮利待何如？枉干受苦，都不如三径菊四围书！探春梅花已有飘零意，杨柳将垂袅娜枝，杏桃仿佛露胭脂。残照底，青出的草芽齐。
【中吕】山坡羊_人生于世，
作者：张养浩
朝代：元

人生于世，休行非义，谩过人也谩不过天公意。便儹些东西，得些衣食，他时终作儿孙累，本分世间为第一。休使见识，干图甚的！休图官禄，休求金玉，随缘得过休多欲。富何如？贵何如？没来由惹得人嫉妒，回首百年都做了土。人，皆笑汝；渠，干受苦！如何是良贵？如何是珍味？所行所做依仁义。淡黄虀，也似堂食，必能如此方无愧，万事莫教差半米。天，成就你；人，钦敬你。无官何患？无钱何惮？休教无德人轻慢。你便列朝班，铸铜山，止不过只为衣和饭，腹内不饥身上暖。官，君莫想；钱，君莫想。于人诚信，于官清正，居于乡里宜和顺。莫亏心，莫贪名，人生万事皆前定，行歹暗中天照临。疾，也报应；迟，也报应。休学谄佞，休学奔竞，休学说谎言无信。貌相迎，不实诚，纵然富贵皆侥幸，神恶鬼嫌人又憎。官，待怎生；钱，待怎生。与人方便，救人危患，休趋富汉欺穷汉。恶非难，善为难，细推物理皆虚幻，但得个美名儿留在世间。心，也得安；身，也得安。真实常在，虚脾终败，过河休把桥梁坏。你便有文才，有钱财，一时间怕不人耽待，半空里若差将个打算的来。强，难挣揣；乖，难挣揣。金银盈溢，于身无益，争如长把人周济。落便宜，是得便宜，世人岂解天公意，毒害到头伤了自己。金，也笑你；银，也笑你。天机参破，人情识破，归来闲枕白云卧。向岩阿，且婆娑，琴书笔砚为功课，轩裳倘来何用躲？行，也在我；藏，也在我。骊山怀古骊山四顾，阿房一炬，当时奢侈今何处？只见草萧疏，水萦纡，至今遗恨迷烟树，列国周齐秦汉楚。赢，都变做了土；输，都变做了土！骊山屏翠，汤泉鼎沸．说琼楼玉宇今俱废。汉唐碑，半为灰，荆榛长满繁华地，尧舜土阶君莫鄙。生，人赞美；亡，人赞美。沔池怀古秦如狼虎，赵如豚鼠，秦强赵弱非虚语。笑相如，大粗疏，欲凭血气为伊吕，万一座间诛戮汝，君也，谁做主？民也，谁做主？秦王强暴，赵王懦弱，相如何以为怀抱？不量度，剩粗豪，酒席间便欲伐无道，倘若祖龙心内恼，君，干送了；民，干送了！北邙山怀古悲风成阵，荒烟埋恨，碑铭残缺应难认。知他是汉朝君，晋朝臣？把风云庆会消磨尽，都做了北邙山下尘。便是君，也唤不应；便是臣，也唤不应！洛阳怀古天津桥上，凭阑遥望，舂陵王气都凋丧。树苍苍，水茫茫，云台不见中兴将，千古转头归灭亡。功，也不久长；名，也不久长。潼关怀古峰峦如聚，波涛如怒，山河表里潼关路。望西都，意踌蹰，伤心秦汉经行处，宫阙万间都做了土。兴，百姓苦；亡，百姓苦！未央怀古三杰当日，俱曾此地，殷勤纳谏论兴废。见遗基，怎不伤悲，山河犹带英雄气，试上最高处闲坐地。东，也在图画里；西，也在图画里。咸阳怀古城池俱坏，英雄安在？云龙几度相交代！想兴衰，若为怀，唐家才起隋家败。世态有如云变改。疾，也是天地差；迟，也是天地差！
【中吕】普天乐_水挪蓝，山
作者：张养浩
朝代：元

水挪蓝，山横黛。水光山色，掩映书斋。图画中，嚣尘外。暮醉朝吟妨何碍？正黄花三径齐开，家山在眼，田园称意，其乐无涯。树连村，山为界。分开烟水，隔断尘埃。桑柘田，相襟带。锦里风光春常在，看循环四季花开。香风拂面，彩云随步，其乐无涯。折腰惭，迎尘拜。槐根梦觉，苦尽甘来。花也喜欢，山也相爱。万古东篱天留在，做高人轮到吾侪。山妻稚子，团栾笑语，其乐无涯。看了些荣枯，经了些成败。子猷兴尽，元亮归来。把翠竹栽，黄茅盖。你便占尽白云无人怪，早子收心波竹杖芒鞋。游山玩水，吟风弄月，其乐无涯。只为爱山的别，耽书的煞。轻轻搽下，黄阁乌台。整八年，江村外。偿却从前莺花债，但客至玳瑁筵开。金瓢劝酒，玉人同坐，其乐无涯。芰荷衣，松筠盖。风流尽胜，画戟门排。看时节采药苗，挑芹菜。捕得金鳞船头卖，怎肯直抢入千丈尘埃？片帆烟雨，一竿风月，其乐无涯。楚《离骚》，谁能解？就中之意，日月明白。恨尚存，人何在？空快活了湘江鱼虾蟹，这先生畅好是胡来。怎如向青山影里，狂歌痛饮，其乐无涯。莫刚直，休豪迈。于身无益，惹祸招灾。放的这眼界高，胸襟大。问甚几度江南浮云坏，且对青山适意忘怀。子真谷口，元龙楼上，其乐无涯。布袍穿，纶巾戴。傍人休做，隐士疑猜。鬓发皤，心神怠。拱出无边功名赛，我直待要步走上蓬莱。神游八表，眼高四海，其乐无涯。洞壶中，红尘外。友从江上，载得春来。烟水间，乾坤大。缓步云山无遮碍，胜王家舞榭歌台。酒斟色艳，诗吟破胆，其乐无涯。辞参议还家昨日尚书，今朝参议。荣华休恋，归去来兮！远是非，绝名利。盖座团茅松阴内，更稳似新筑沙堤。有青山劝酒，白云伴睡，明月催诗。闲居好田园，佳山水。闲中真乐，几个人知？自在身，从吟醉。一片闲云无拘系，说神仙恰是真的。任鸡虫失得，夔蚿多寡，鹏鹔高低。秋日喜归休，中年后。放怀诗酒，到处追游。罗绮围，笙歌奏。正值黄花开时候，把陶渊明生纽得风流。霜林簇锦，云山展翠，烟水横秋。大明湖泛舟画船开，红尘外。人从天上，载得春来。烟水闲，乾坤大。四面云山无遮碍，影摇动城郭楼台。杯斟的金波滟滟，诗吟的青霄惨惨，人惊的白鸟皑皑。
【中吕】最高歌兼喜春水
作者：张养浩
朝代：元

咏玉簪想人间是有花开，谁似他幽闲洁白？亭亭玉立幽轩外，别是个清凉境界。裁冰剪雪应难赛，一段香云历绿苔；空惹得暮云生，越显的秋容淡。常引得月华来，和露摘，端的压尽凤头钗。诗磨的剔透玲珑，酒灌的痴呆懵懂。高车大纛成何用？一部笙歌断送。金波潋滟浮银瓮，翠袖殷勤捧玉钟。对一缕绿杨烟，看一弯梨花月，卧一枕海棠风。似这般闲受用，再谁想丞相府帝王宫？
【中吕】朝天子_携美姬湖上
作者：张养浩
朝代：元

携美姬湖上远山，近山，两意冰弦散。行云十二拥翠鬟，搀不定春风幔。锦帐琵琶，司空听惯，险教人唤小蛮。粉残，黛减，正好向灯前看。锦筝，玉笙，落日平湖净。宝花解语不胜情，翠袖金波莹。苏小堤边，东风一另，怕羞杀林外莺。方酒醒，梦惊，正好向灯前听。玉舟，渐收，淡淡双蛾皱。鸳鸯罗带几多愁，系不定春风瘦。二八芳年，花开时候，酒添娇月带羞。醉休，睡休，正好向灯前候。美哉，美哉，忙解阑胸带。鸳鸯枕上口揾腮，直恁么腰肢摆。朦胧笑脸，由他抢白，且宽心权宁耐。姐姐，奶奶，正好向灯前快。咏美翠梳，浅铺，粉汁香尘素。画阑谁与月同孤，试听高唐赋。云堆玉梳，多情眉宇，有离人愁万缕。若还，寄取，罗帕上题诗去。柳腰，翠裙，不似昨宵困。轻风吹散晓窗云，花落佳人鬓。璧月多情，黄昏谁近，素盈盈罗帕尘。泪痕，尚存，须寄与东风信。
【中吕】朝天曲
作者：张养浩
朝代：元

挂冠，弃官，偷走下连云栈。湖山佳处屋两间，掩映垂杨岸。满地白云，东风吹散，却遮了一半山。严子陵钓滩，韩元帅将坛，那一个无忧患？柳堤，竹溪，日影筛金翠。杖藜徐步近钓矶，看鸥鹭闲游戏。农父渔翁，贪营活计，不知他在图画里。对着这般景致，坐的，便无酒也令人醉。自劾，退归，用不着风云气。疏狂迂阔拙又痴，今日才回味。玩水游山，身无拘系，这的是三十年落的。翠微，更奇，知道我闲居意。玉田，翠烟，鸾鹤声相唤。青山摇动水底大，把沙鸟都惊散。物外风光，同谁游玩？有蓬莱海上仙。绰然，四边，滚滚云撩乱。牧笛，酒旗，社鼓喧天擂。田翁对客喜可知？醉舞头巾坠。老子年来，逢场作戏，趁欢娱饮数杯。醉归，月黑，尽踏得云烟碎。翠微，四围，无一点尘俗气。水声不解说是非，到处相寻觅。想为吾侬，心灰名利，他也要相陪闲坐的。寝食，不离，倒殢得人先醉。日居，月诸，断送了人无数。自从开辟君试数，那个不到邙山路？何况吾侬。些儿名誉，向电光中谁做主？据着这老夫，志趣，把乌兔常拴住。恰阴，却晴，来往云无定。湖光山色晦复明，会把人调弄。一段幽奇，将何酬应？吐新诗字字清。锦莺，数声，又唤起游山兴。锦屏，翠屏，极目山无尽。白云忽向树杪生，似林影波光定。故把清风，遮映摇动，水和山俱有声。兴清，半晴，天意也还相应。咏四景春远村，近村，烟蔼都遮尽。阴阴林树晓未分，时听黄鹂韵。竹杖芒鞋，行穿花径，约渔樵共赏春。日新，又新，是老子山林兴。夏自酌，自歌，自把新诗和。人间甲子一任他，壶里乾坤大。流水当门，青山围座，每日家叫三十声闲快活。就着这绿蓑，醉呵，向云锦香中卧。秋就咏水仙妆白菊花此花，甚佳，淡秋色东篱下。人间凡卉不似他，倒傲得风霜怕。玉蕊珑葱，琼枝低压，雪香春何足夸。羡煞，爱煞，端的是觑一觑千金价。冬此杯，莫推，雪片儿云间坠。火炉头上酒自煨，直吃的醺醺醉。不避风寒，将诗寻觅。笑襄阳老子痴，近着这剡溪，夜黑，险冻的来不得。
【中吕】朱履曲_休只爱夸强
作者：张养浩
朝代：元

休只爱夸强说会，少不得直做的贴骨粘皮，一旦待相离怎相离。爱他的着他的，得便宜是落便宜，休着这眼皮儿谩到底！鹦鹉杯从来有味，凤凰池再也休提，忧与辱常常不曾离。挂冠归山也喜，抬手舞月相随，却原来好光景都在这里。那的是为官荣贵，止不过多吃些筵席，更不呵安插些旧相知。家庭中添些盖作，囊箧里儹些东西，教好人每看做甚的？客位里宾朋等候，记事儿撞满杴头，不了的平白地结为仇讎。里头教同伴絮，外面教歹人扌愁，到命衰时齐下手。六十岁逡巡轮过，便到者稀年应也无多，暗想人生待如何？古和今都是梦，长与短任从他，只不如向云庄闲快活。弄世界机关识破，叩天门意气消磨，人潦倒青山慢嵯峨。前面有千古远，后头有万年多，量半炊时成得甚么？正胶漆当思勇退，到参商才说归期，只恐范蠡张良笑人痴。腆着胸登要路，睁着眼履危机，直到那其间谁救你？萧墙外拥来抢去，筵席上似有如无，奏事处连忙的退了身躯。付能都堂中妆样子，却早怯烈司里画招伏，知他那驼儿是荣贵处？才上马齐声儿喝道，只这的便是送了人的根苗，直引到深坑里恰心焦。祸来也何处躲？天怒也怎生饶？把旧来时威风不见了。
【中吕】红绣鞋_赠美妓手掌
作者：张养浩
朝代：元

赠美妓手掌儿血喷粉哨，指甲儿玉碾琼雕，子见他杯擎玛瑙泛香醪。眼睛儿冷丢溜，话头儿热剔挑，把一个李谪仙险醉倒。茶蘼院风香雪霁，海棠轩绿绕红围，他便似碧桃花映粉墙西。梨花云春淡荡，杨柳雾晓凄迷，把一个陶学士险爱死。
【南吕】西番经
作者：张养浩
朝代：元

天上皇华使，来回三四番，便是巢由请下山。取索檀，略别华鹊山。无多惭，此心非为官。屈指归来后，山中八九年，七见征书下日边。私自怜，又为尘事缠。鹤休怨，行当还绰然。累次征书至，教人去往难，岂是无心作大官？君试看，萧萧双鬓斑。休嗟叹，只不如山水间。说着功名事，满怀都是愁，何似青山归去休。休，从今身自由。谁能够，一蓑烟雨秋！
【双调】庆东原_海来阔风波
作者：张养浩
朝代：元

海来阔风波内，山般高尘土中，整做了三个十年梦。被黄花数丛，白云几峰，惊觉周公梦。辟却凤凰池，跳出醯鸡瓮。人羡麒麟画，知他谁是谁？想这虚名声到底原无益。用了无穷的气力，使了无穷的见识，费了无限的心机。几个得全身，都不如醉了重还醉。晁错原无罪，和衣东市中，利和名爱把人般弄。付能刓刻成些事功，却又早遭逢著祸凶。不见了形踪，因此上向鹊华庄把白云种。鹤立花边玉，莺啼树杪弦，喜沙鸥也解相留恋。一个动开锦川，一个啼残翠烟，一个飞上青天。诗句欲成时，满地云撩乱。
【双调】得胜令
作者：张养浩
朝代：元

四月一日喜雨万象欲焦枯，一雨足沾濡。天地回生意，风云起壮图。农夫，舞破蓑衣绿。和余，欢喜的无是处！
【双调】折桂令_想为官枉了
作者：张养浩
朝代：元

想为官枉了贪图，正直清廉，自有亨衢。暗室亏心，纵想致富，天意何如？白图甚身心受苦，急回头暮景桑榆。婢妾妻孥，玉帛珍珠，都是过眼的风光，总是空虚。功名事一笔都勾，千里归来，两鬓惊秋。我自无能，谁言有道，勇退中流。柴门外春风五柳，竹篱边野水孤舟。绿蚁新篘，瓦钵磁瓯，直共青山，醉倒方休。功名百尺竿头，自古及今，有几个干休？一个悬首城门，一个和衣东市，一个抱恨湘流。一个十大功亲戚不留，一个万言策贬窜忠州。一个无罪监收，一个自抹咽喉。仔细寻思，都不如一叶扁舟。过金山寺长江浩浩西来，水面云山，山上楼台。山水相连，楼台相对，天与安排。诗句成风烟动色，酒杯倾天地忘怀。醉眼睁开，遥望蓬莱，一半儿云遮，一半儿烟霾。中秋一轮飞镜谁磨？照彻乾坤，印透山河。玉露冷冷，洗秋空银汉无波。比常夜清光更多，尽无碍桂影婆娑。老子高歌，为问嫦娥，良夜恹恹，不醉如何？凿池殷勤凿破苍苔，把湖泺风烟，中半分开。满意清香，尽都是千叶莲栽。看镜里红妆弄色，引沙头白鸟飞来。老子方才，陶写吟怀，忽见波光，摇动亭台。咏胡琴八音中最妙惟弦，塞上新声，字字清圆。锦树啼莺，朝阳鸣凤，空谷流泉。引玉杖轻笼慢捻，赛歌喉倾倒宾筵。常记当年，香案之前，一曲春生，四海名传。通州巡舟呼童解缆开船，见绿树青天，两岸回旋。欹枕篷窗，觉风波只在头边。桂棹举摇开翠烟，竹弹斜界破平川。老子狂颠，高咏诗篇，行过沙头，惊的些白鸟翩翩。白莲隐括〔木兰花慢〕幽花带露池塘，恨太华峰高，身世相妨。脉脉盈盈，何须解语，已断柔肠。羡公子风标异常，尽一生何限清香。华发沧浪，夜月壶觞，明日新声，付与秋娘。
【双调】新水令_辞官急流中
作者：张养浩
朝代：元

辞官急流中勇退不争多，厌喧烦静中闲坐。利名场说著逆耳，烟霞疾做了沉疴。若不是天意相合，这清福怎能个。【川拨棹】每日家笑呵呵，陶渊明不似我。跳出天罗，占断烟波。竹坞松坡，到处婆娑。倒大来清闲快活，看时节醉了呵！【七弟兄】唱歌，弹歌，似风魔，把功名富贵都参破。有花有酒有行窝，无烦无恼无灾祸。【梅花酒】年纪又半百过，壮志消磨，暮景磋跎，鬓发浑皤。想人生能几何？叹日月似撺梭。自相度，图个甚？谩张罗，得磨驼，且磨驼。共邻叟两三个，无拘束即脾和。【收江南】向花前莫惜醉颜酡，古和今都是一南柯，紫罗襕未必胜渔蓑。休只管恋他，急回头好景亦无多。【离亭宴煞】高竿上本事从逻逻，委实的赛他不过。非是俺全身远害，免教人信口开喝。我把这势利绝，农桑不能理会，庄家过活。青史内不标名，红尘外便是我。
【双调】殿前欢_对菊自叹可
作者：张养浩
朝代：元

对菊自叹可怜秋，一帘疏雨暗西楼。黄花零落重阳后，减尽风流。对黄花人自羞，花依旧，人比黄花瘦。问花不语，花替人愁。登会波楼四围山，会波楼上倚阑干。大明湖铺翠描金间，华鹊中问，爱江心六月寒。荷花绽，十里香风散。被沙头啼鸟，唤醒这梦里微官。玉香逦花玉香逦，花中无物比风流。芳姿夺尽人间秀，冰雪堪羞，翠帏中分外幽。开时候，把风月都熏透。神仙在此，何必扬州。村居会寻思，过中年便赋去来词。为甚等闲间不肯来城市？只怕俗却新诗。对着这落花村，流水堤，柴门闭柳外山横翠。便有些斜风细雨，也近不得这蒲笠蓑衣。
【双调】水仙子
作者：张养浩
朝代：元

六十相近老形骸，安乐窝中且避乖。高竿上伎俩休争赛，早回头家去来。对华山翠壁丹崖，将小阔阔书房盖。绿巍巍松树栽，倒大来悠哉。平生原自喜山林，一自归来直到今。向红尘奔走白图甚？怎如俺醉时歌醒后吟！出门来猿鹤相寻。山隐隐烟霞润，水潺潺金玉音，因此上留住身心。中年才过便休官，合共神仙一样看。出门来山水相留恋，倒大来耳根清眼界宽，细寻思这的是真欢。黄金带缠着忧患，紫罗襕裹着祸端，怎如俺藜杖藤冠？咏江南一江烟水照晴岚，两岸人家接画檐。芰荷丛一段秋光淡，看沙鸥舞再三，卷香风十里珠帘。画船儿天边至，酒旗儿风外飐，爱杀江南！咏遂闲堂绰然亭后遂闲堂，更比仙家日月长。高情千古羲皇上，北窗风特地凉，客来时樽酒淋浪。花与竹无俗气，水和山有异香，委实会受用也云庄！
【双调】沉醉东风_蔬圃莲池药
作者：张养浩
朝代：元

蔬圃莲池药阑，石田茅屋柴关。俺这里花发的疾，溪流的慢，绰然亭别是人间。对着这万顷风烟四面山，因此上功名意懒！班定远飘零玉关，楚灵均憔悴江干。李斯有黄犬悲，陆机有华亭叹，张柬之老来遭难。把个苏子瞻长流了四五番，因此上功名意懒！昨日颜如渥丹，今朝鬓发斑斑。恰才桃李春，又早桑榆晚，断送了古人何限？只为天地无情乐事悭，因此上功名意懒！郭子仪功威吐蕃，李太白书骇南蛮。房玄龄经济才，尉敬德英雄汉，魏徵般敢言直谏。这的每都不满高人一笑看，因此上功名意懒！苫茅屋白云数间，睡芸窗红日三竿。远近村，高低涧，把人我是非遮断。阆苑蓬莱咫尺间，园此上功名意懒！万言策长沙不还，六韬书云梦空叹。只为他进身的疾，收心的晚，终不免有许多忧患。见了些无下梢从前玉笋班，因此上功名意懒！笔砚琴书座间，松筠梅菊江于。欢有余，春无限，绰然亭只疑在天上。万事无心一钓竿，因此上功名意懒。寄阅世道人侯和卿披一领熬日月耐风霜道袍，系一条锁心猿拴意马环绦。穿一对圣僧鞋，带一顶温公帽，一心敬奉三教。休指望做神仙上九霄，只落得无是非清闲到老。
【双调】沽美酒兼太平令
作者：张养浩
朝代：元

在官时只说闲，得闲也又思官，直到教人做样看。从前的试观，哪一个不遇灾难？楚大夫行吟泽畔，伍将军血污衣冠，乌江岸消磨了好汉，咸阳市干休了丞相。这几个百般，要安，不安，怎如俺五柳庄逍遥散诞？
【双调】清江引_咏秋日海棠
作者：张养浩
朝代：元

咏秋日海棠一岁两回春到来，花也多成败。只为云庄秋，不避东君怪，因此上向西风特地开。前日彩云飞上天，又向深秋见。翠淡遥山眉，红惨春风面，恨燕莺期天样远。霜重物华摇落秋，惊见春如旧。一笑疏篱边，更比黄花瘦，刬地殢西风犹带酒。宋玉每逢秋叹嗟，见此应欢悦。恰被风只开，莫遣霜摧谢，有他那惜花人来到也。亭下拒霜花数丛，不与渠同梦。娇倚秋阴薄，瘦怯霜华重，几时盼得日迟迟春昼永？见一日绕观十数回，只恐花憔悴。锦帐遮寒威，银烛添春意，端的是太真妃初睡起。寂寞一枝三四花，弄色书窗下。为着沉香迷，梦见嵬坡怕，且潜身在居士家。花竹满亭高士居，常把春留住。赏罢芙蓉秋，又见胭脂露，这的是绰然亭绝妙处。睡起不禁霜月苦，篱菊休相妒。恰与东君别，又被西风误，教他这粉蝶儿无是处。香满竹篱花正娇，开彻胭脂萼。不幸遭风霜，叶儿都零落，畅好是有上梢无下梢。昭群路迷关塞雪，蔡琰胡笳月。往事惟心知，新恨凭谁说，只恐怕梦回时春去也。
【双调】胡十八
作者：张养浩
朝代：元

正妙年，不觉的老来到。思往常，似昨朝，好光阴流水不相饶，都不如醉了，睡着。任金乌搬废兴，我只推不知道。从退闲，遇生日，不似今，忒稀奇。正值花明柳媚大寒食，齐歌着寿词，满斟着玉杯，愿合堂诸贵宾，都一般满千岁。客可人，景如意，檀板敲，玉箫吹。满堂香蔼瑞云飞，左壁厢唱的，右壁厢舞的。这其间辞酒杯，大管是不通济。试算春，九十日，屈指间，去如飞。三分中却早二分归，便醉的似泥，浑都有几时。把金杯休放闲，须臾间日西坠。人会合，不容易，但少别，早相离。幸然有酒有相识，对着这般景致，动着这般乐器。主人家又海量宽，劝诸公莫辞醉。人笑余，类狂夫，我道渠，似囚拘。为些儿名利损了身躯，不是他乐处，好教我叹吁。唤蛾眉酒再斟，把春光且邀住。自隐居，谢尘俗，云共烟，也欢虞。万山青绕一茅屋，恰便似画图中间裹着老夫。对着这无限景，怎下的又做官去。
【双调】落梅引
作者：张养浩
朝代：元

门外山无数，亭中春有余，但沉吟早成诗句。笑九皋禽也能相媚妩，驾白云半空飞去。野鹤才鸣罢，山猿又复啼，压松梢月轮将坠。响金钟洞天人睡起，拂不散满衣云气。山隔红尘断，云随白鸟飞，只这的便是老夫心事。休夸子房并范蠡，肯回头古人也容易。野水明于月，沙鸥闲似云，喜村深地偏人静。带烟霞半山斜照影，都变做满川诗兴。流水高低涧，断云远近山，爱园林翠红相间。对诗人怎不教天破悭，四周围水云无限。入室琴书伴，出门山水围，别人不能够尽皆如意。每日乐陶陶辋川图画里，与安期羡门何异？
【正宫】塞鸿秋_春来时绰然
作者：张养浩
朝代：元

春来时绰然亭香雪梨花会，夏来时绰然亭云锦荷花会，秋来时绰然亭霜露黄花会，冬来时绰然亭风月梅花会。春夏与秋冬，四季皆佳会，主人此意谁能会？
【越调】天净沙_昨朝杨柳依
作者：张养浩
朝代：元

昨朝杨柳依依，今朝雨雪霏霏，社燕秋鸿忒疾。若不是浊醪有味，怎消磨这日月东西。年时尚觉平安，今年陡恁衰残，更着十年试看。烟消云散，一杯谁共歌欢？休言咱是谁非，只宜似醉如痴，便得功名待怎的？无穷天地，那驼儿用你精细？
【越调】寨儿令
作者：张养浩
朝代：元

春水绕门，树围村，雨初晴满川花草新。鸡犬欣欣，鸥鹭纷纷，占断玉溪春。爱庞公不入城阃，喜陈抟高卧烟云，陆龟蒙长散诞，陶元亮自耕耘。这几君，都不是等闲人。夏爱绰然，靠林泉，正当门满池千叶莲。一带山川，万顷风烟，都在几席边。压枝低金杏如拳，客来时樽酒留连。按新声歌乐府，分险韵赋诗篇。见胎仙，飞下九重天。秋水影寒，藕花残，被西风有人独倚阑。醉眼遥观，北渚南山，照映锦斓斑。利名尘不到柴关，绰然亭倒大幽闲。共三闾歌楚些，同四皓访商颜。笑人间，无处不邯郸。冬白战体天欲明，觉寒生，打书窗只闻风有声。步出柴荆，遥望郊坰，滚滚势如倾。四围山岩壑都平，道途间无个人行。爱园林春浩荡，喜天地气澄清。巧丹青，怎画绰然亭？赴詹事丞召至通州感疾还家干送行，谩长亭，被恩书挽回云水情。才到燕京，便要回程，你好自在也老先生！带行人所望无成，管伴使饮气吞声。水和山应也恨，来与去不曾停。几曾经，不睹是的晋渊明？自挂冠，历长安，共白云往来山水间。名不相干，利不相关，天地一身闲。绿杨堤黄鸟绵蛮，红蓼滩白鹭翩翻。尽红尘千万丈，飞不到钓鱼滩。只一竿，钓出水中仙。绰然亭独坐白日迟，锦鸠啼，看儿童汲泉浇菜畦。杨柳风微，苗稼云齐，桑柘翠烟迷。映青山茅舍疏篱，绕孤村流水花堤。看蜂蝶高下舞，任鸥鹭往来飞。笑嘻嘻，不觉日平西。寿日燕饮一雨晴，百花明，谢诸公不辞郊外行。尽是簪缨，充塞门庭，车马闹纵横。递香罗争祝长生，捧金杯斗和歌声。彻青霄仙乐响，扶翠袖玉山倾。眼睁睁，险踏碎绰然亭。辞参议还家，连次乡会十余日，故赋此离省堂，到家乡，正荷花烂开云锦香。游玩秋光，朋友相将，日日大筵张。会波楼醉墨淋浪，历下亭金缕悠扬。大明湖摇画舫，华不注倒壶觞。这几场，忙杀柘枝娘。
一枝花·咏喜雨
作者：张养浩
朝代：元

用尽我为国为民心，祈下些值金值玉雨，数年空盼望，一旦遂沾濡，唤省焦枯，喜万象春如故，恨流民尚在途，留不住都弃业抛家，当不的也离乡背土。
【梁州】恨不得把野草翻腾做菽粟，澄河沙都变化做金珠。直使千门万户家豪富，我也不枉了受天禄。眼觑着灾伤教我没是处，只落得雪满头颅。
【尾声】青天多谢相扶助，赤子从今罢叹吁。只愿得三日霖霪不停住，便下当街上似五湖，都渰了九衢，犹自洗不尽从前受过的苦。
七弟兄
作者：张养浩
朝代：元
体裁：曲

唱歌。弹歌。似风魔。把功名富贵都参破。有花有酒有行窝。无烦恼无灾祸。
七弟兄·唱歌，弹歌，似风魔，把功名富贵都参破。有花有酒有行窝，无
作者：张养浩
朝代：元

烦无恼无灾祸。
上都察院
作者：张养浩
朝代：元

柏台人散坐堆豗，默记滦江四往回。发为廌冠容易雪，心因蜗角等閒灰。惭无元素回天策，空负坡仙酹月杯。两处飘零家万里，乱山遮断白云堆。
上都道中
作者：张养浩
朝代：元

穷冱惟沙漠，昔闻今信然。行人鬓有雪，野店灶无烟。白草牛羊地，黄云雕鹗天。故乡何处是？愁绝晚风前。
中吕·喜春来（三首）
作者：张养浩
朝代：元
体裁：曲

亲登华岳悲哀雨，自舍资财拯救民，满城都道好官人。还自哂，比颜御史费精神。
路逢饿殍须亲问，道遇流民必细询，满城都道好官人。还自哂，只落的白发满头新。
乡村良善全性命，廛市凶顽破胆心，满城都道好官人。还自哂，未戮乱朝臣。
中吕·山坡羊
作者：张养浩
朝代：元

人生于世，休行非义，谩过人也谩不过天公意。
便亻赞些东西，得些衣食，他时终作儿孙累，本分世间为第一。
休使见识，干图甚的！休图官禄，休求金玉，随缘得过休多欲。
富何如？贵何如？没来由惹得人嫉妒，回首百年都做了土。
人，皆笑汝；渠，干受苦！如何是良贵？如何是珍味？所行所做依仁义。
淡黄齑，也似堂食，必能如此方无愧，万事莫教差半米。
天，成就你；人，钦敬你。
无官何患？无钱何惮？休教无德人轻慢。
你便列朝班，铸铜山，止不过只为衣和饭，腹内不饥身上暖。
官，君莫想；钱，君莫想。
于人诚信，于官清正，居于乡里宜和顺。
莫亏心，莫贪名，人生万事皆前定，行歹暗中天照临。
疾，也报应；迟，也报应。
休学谄佞，休学奔竞，休学说谎言无信。
貌相迎，不实诚，纵然富贵皆侥幸，神恶鬼嫌人又憎。
官，待怎生；钱，待怎生。
与人方便，救人危患，休趋富汉欺穷汉。
恶非难，善为难，细推物理皆虚幻，但得个美名儿留在世间。
心，也得安；身，也得安。
真实常在，虚脾终败，过河休把桥梁坏。
你便有文才，有钱财，一时间怕不人耽待，半空里若差将个打算的来。
强，难挣揣；乖，难挣揣。
金银盈溢，于身无益，争如长把人周济。
落便宜，是得便宜，世人岂解天公意，毒害到头伤了自己。
金，也笑你；银，也笑你。
天机参破，人情识破，归来闲枕白云卧。
向岩阿，且婆娑，琴书笔砚为功课，轩裳倘来何用躲？行，也在我；藏，也在我。
骊山怀古骊山四顾，阿房一炬，当时奢侈今何处？只见草萧疏，水萦纡，至今遗恨迷烟树，列国周齐秦汉楚。
赢，都变做了土；输，都变做了土！骊山屏翠，汤泉鼎沸，说琼楼玉宇今俱废。
汉唐碑，半为灰，荆榛长满繁华地，尧舜土阶君莫鄙。
生，人赞美；亡，人赞美。
沔池怀古秦如狼虎，赵如豚鼠，秦强赵弱非虚语。
笑相如，大粗疏，欲凭血气为伊吕，万一座间诛戮汝，君也，谁做主？民也，谁做主？秦王强暴，赵王懦弱，相如何以为怀抱？不量度，剩粗豪，酒席间便欲伐无道，倘若祖龙心内恼，君，干送了；民，干送了！北邙山怀古悲风成阵，荒烟埋恨，碑铭残缺应难认。
知他是汉朝君，晋朝臣？把风云庆会消磨尽，都做了北邙山下尘。
便是君，也唤不应；便是臣，也唤不应！洛阳怀古天津桥上，凭阑遥望，舂陵王气都凋丧。
树苍苍，水茫茫，云台不见中兴将，千古转头归灭亡。
功，也不久长；名，也不久长。
潼关怀古峰峦如聚，波涛如怒，山河表里潼关路。
望西都，意踌蹰，伤心秦汉经行处，宫阙万间都做了土。
兴，百姓苦；亡，百姓苦！未央怀古三杰当日，俱曾此地，殷勤纳谏论兴废。
见遗基，怎不伤悲，山河犹带英雄气，试上最高处闲坐地。
东，也在图画里；西，也在图画里。
咸阳怀古城池俱坏，英雄安在？云龙几度相交代！想兴衰，若为怀，唐家才起隋家败，世态有如云变改。
疾，也是天地差；迟，也是天地差！。
中吕·山坡羊·述怀
作者：张养浩
朝代：元
体裁：曲

无官何患，无钱何惮？休教无德人轻慢。你便列朝班，铸铜山，止不过只为衣和饭，腹内不饥身上暖。官，君莫想；钱，君莫想。
中吕·普天乐·辞参议还
作者：张养浩
朝代：元
体裁：曲

辞参议还家
昨日尚书，今朝参议。荣华休恋，归去来兮。远是非，绝名利，盖座团茅松阴内。更稳似新筑沙堤。有青山戏酒，白云伴睡，明月催诗。
闲居
好田园，佳山水。闲中真乐，几个人知？自在身，从吟醉。一片闲云无拘系，说神仙恰是真的。任鸡虫失得，夔蚿多寡，鹏鷃高低。
中吕·普天乐（二首）
作者：张养浩
朝代：元
体裁：曲

折腰惭，迎尘拜。槐根梦觉，苦尽甘来。花也喜欢，山也相爱，万古东篱天留在，做高人轮到吾侪。山妻稚子，团栾笑语，其乐无涯。
看了些荣枯，经了些成败。子猷兴尽，元亮归来。把翠竹栽，黄茅盖，你便占尽白云无人怪。早子收心波竹杖芒鞋，游山玩水，吟风弄月，其乐无涯。
中吕·最高歌兼喜春水咏玉簪
作者：张养浩
朝代：元

想人间是有花开，谁似他幽闲洁白？亭亭玉立幽轩外，别是个清凉境界。
裁冰剪雪应难赛，一段香云历绿苔；空惹得暮云生，越显的秋容淡。
常引得月华来，和露摘，端的压尽凤头钗。
诗磨的剔透玲珑，酒灌的痴呆懵懂。
高车大纛成何用？一部笙歌断送。
金波潋滟浮银瓮，翠袖殷勤捧玉钟。
对一缕绿杨烟，看一弯梨花月，卧一枕海棠风。
似这般闲受用，再谁想丞相府帝王宫？。
中吕·最高歌带
作者：张养浩
朝代：元
体裁：曲

诗磨的剔透玲珑，酒灌的痴呆懵懂。高车上纛成何用，一部笙歌断送。金波潋滟浮银瓮，翠袖殷勤捧玉钟。时一缕绿杨烟，扯一弯梨花月，卧一枕海棠风。似这般闲受用，再谁想丞相府帝王宫。
中吕·朝天曲
作者：张养浩
朝代：元
体裁：曲

挂冠，弃官，偷走下连运栈。湖山佳处屋两间，掩映垂扬岸。满地白云，东风吹散，却遮了一半山，严子陵钓滩，韩元帅将坛，那一个无忧患。
中吕·朱履曲
作者：张养浩
朝代：元
体裁：曲

那的是为官荣贵，止不过多吃些筵席，更不呵安插些旧相知。家庭中添些盖作，囊箧里攒些东西，教好人每看做甚的。
正胶漆当思勇退，得参商才说归期，只恐范蠡、张良笑人痴。抻着胸登要路，睁着眼履危机，直到那其间谁救你。
中吕·红绣鞋·警世
作者：张养浩
朝代：元
体裁：曲

才上马齐声儿喝道，只这的便是那送了人的根苗，直引到深坑里恰心焦。祸来也何处躲，天怒也怎生饶，把旧来时威风不见了！
中吕·红绣鞋赠美妓
作者：张养浩
朝代：元

手掌儿血喷粉哨，指甲儿玉碾琼雕，子见他怀擎玛瑙泛香醪。
眼睛儿冷丢溜，话头儿热剔选，把一个李谪仙险醉倒。
荼コ院风香雪霁，海棠轩绿绕红围，他便似碧桃花映粉墙西。
梨花云春淡荡，杨柳雾晓凄迷，把一个陶学土险爱死。
套数。
中都道中
作者：张养浩
朝代：元

细草和烟展翠茵，杂花匀簇道傍春。鸣禽旷野栖无树，破屋荒山住有人。露湿弊袍寒衬月，风餐行钵暗凝尘。去年闽海今沙漠，赢得霜华镜里新。
久雨初霁书所寓壁
作者：张养浩
朝代：元

痴雨歇檐滴，顽云开日华。穴垣惊暗笋，抢地惜幽花。市隐静于野，客居閒似家。故园亦皆寓，心定自无哗。
九日
作者：张养浩
朝代：元

一行作吏废欢游，九日登临拟尽酬。诗有少陵难著语，菊无元亮不成秋。云山自笑头将鹤，人海谁知我亦鸥。幸遇佳辰莫辞醉，浮云今古剧悠悠。
书半仙亭壁自和二首
作者：张养浩
朝代：元

丘园投老谢麾招，相与无非莫逆交。破屋带花红掩陋，矮墙围柳翠添高。日明窗户蟏蛸网，风动兰苕翡翠巢。人境清幽尘事少，诗成元不费甄陶。可人密迩若难招，俗士纷然每易交。流水树围三面阔，远山云放一头高。坐呼赤脚浇新圃，卧看乌衣葺旧巢。衰白太平当自贺，试听工部咏陈陶。
书半仙亭壁自和二首·其一
作者：张养浩
朝代：元

丘园投老谢麾招，相与无非莫逆交。破屋带花红掩陋，矮墙围柳翠添高。日明窗户蟏蛸网，风动兰苕翡翠巢。人境清幽尘事少，诗成元不费甄陶。
书半仙亭壁自和二首·其二
作者：张养浩
朝代：元

可人密迩若难招，俗士纷然每易交。流水树围三面阔，远山云放一头高。坐呼赤脚浇新圃，卧看乌衣葺旧巢。衰白太平当自贺，试听工部咏陈陶。
云庄遣兴自和二首
作者：张养浩
朝代：元

中年才过即归閒，好在河汾屋数间。病里检书多为药，老来忘世不因山。翠翻平野禾抽颖，锦委深林笋脱斑。莫恨韶光太相促，若非衰暮讵能还。人云五十未宜閒，我道彭篯亦梦间。五斗折腰惭作县，一生开口爱谈山。荒村未暮门先掩，老树才秋叶已斑。只恐溪翁厌喧聒，隔林遥唤野猿还。
云庄遣兴自和二首·其一
作者：张养浩
朝代：元

中年才过即归閒，好在河汾屋数间。病里检书多为药，老来忘世不因山。翠翻平野禾抽颖，锦委深林笋脱斑。莫恨韶光太相促，若非衰暮讵能还。
云庄遣兴自和二首·其二
作者：张养浩
朝代：元

人云五十未宜閒，我道彭篯亦梦间。五斗折腰惭作县，一生开口爱谈山。荒村未暮门先掩，老树才秋叶已斑。只恐溪翁厌喧聒，隔林遥唤野猿还。
休日郊外
作者：张养浩
朝代：元

久厌官居苦，幽寻到涧阿。鹤知松岁月，鸥狎海风波。野迥塔孤立，岭高云半过。菟裘良未暇，聊此慰蹉跎。
兴和道中
作者：张养浩
朝代：元

底事劳劳形与神，道途鞍马动经旬。烟横绝涧疑无地，风响深林似有人。早发举鞭挥雾露，夜行翘首认星辰。何时却逐桑榆晚？爱杀坡仙此语真。
冬夜早起
作者：张养浩
朝代：元

推枕人初起，出门星尚存。岁寒郊野阔，天早树林昏。窗影犹残月，鸡声已远村。孜孜何所事？时取故书温。
十二月
作者：张养浩
朝代：元
体裁：曲

清明禁烟。雨过郊原。三四株溪边杏桃。一两处墙里秋千。隐隐的如闻管弦。却原来是流水溅溅。
南吕·一枝花·咏喜雨
作者：张养浩
朝代：元
体裁：曲

用尽我为国为民心，祈下些值金值玉雨，数年空盼望，一旦遂沾濡，唤省焦枯，喜万象春如故，恨流民尚在途，留不住都弃业抛家，当不的也离乡背土。[梁州]恨不得把野草翻腾做菽粟，澄河沙都变化做金珠。直使千门万户家豪富，我也不枉了受天禄。眼觑着灾伤教我没是处，只落得雪满头颅。[尾声]青天多谢相扶助，赤子从今罢叹吁。只愿得三日霖霪不停住，便下当街上似五湖，都渰了九衢，犹自洗不尽从前受过的苦。
南吕·一枝花咏喜雨
作者：张养浩
朝代：元

用尽我为民为国心，祈下些值玉值金雨。
数年空盼望，一旦遂沾濡。
唤省焦枯，喜万象春如故，恨流民尚在途。
留不住都弃业抛家，当不的也离乡背土。
南吕·西番经
作者：张养浩
朝代：元

天上皇华使，来回三四番，便是巢由请下山。
取索檀，略别华鹊山。
无多惭，此心非为官。
屈指归来后，山中八九年，七见征书下日边。
私自怜，又为尘事缠。
鹤休怨，行当还绰然。
累次征书至，教人去往难，岂是无心作大官？君试看，萧萧双鬓斑。
休嗟叹，只不如山水间。
说着功名事，满怀都是愁，可似青山归去休。
休，从今身自由。
谁能够，一蓑烟雨秋！小令。
双调·庆东原
作者：张养浩
朝代：元

海来阔风波内，山般高尘土中，整做了三个十年梦。
被黄花数丛，白云几峰，惊觉周公梦。
辟却凤凰池，跳出酰鸡瓮。
人羡麒麟画，知他谁是谁？想这虚名声到底原无益。
用了无穷的气力，使了无穷的见识，费了无限的心机。
几个得全身，都不如醉了重还醉。
晁错原无罪，和衣东市中，利和名爱把人般弄。
付能元刂刻成些事功，却又早遭逢着祸凶。
不见了形踪，因此上向鹊华庄把白云种。
鹤立花边玉，莺啼树杪弦，喜沙鸥也解相留恋。
一个动开锦川，一个啼残翠烟，一个飞上青天。
诗句欲成时，满地云撩乱。
双调·庆东原
作者：张养浩
朝代：元

海来阔风波内，山般高尘土中，整做了三个十年梦。
被黄花数丛，白云几峰，惊觉周公梦。
辟却凤凰池，跳出醯鸡瓮。
人羡麒麟画，知他谁是谁？想这虚名声到底原无益。
用了无穷的气力，使了无穷的见识，费了无限的心机。
几个得全身，都不如醉了重还醉。
晁错原无罪，和衣东市中，利和名爱把人般弄。
付能元刂刻成些事功，却又早遭逢著祸凶。
不见了形踪，因此上向鹊华庄把白云种。
鹤立花边玉，莺啼树杪弦，喜沙鸥也解相留恋。
一个动开锦川，一个啼残翠烟，一个飞上青天。
诗句欲成时，满地云撩乱。
双调·庆宣和
作者：张养浩
朝代：元

参议随朝天意可，又受奔波，绰然谁更笑呵呵。倒大来快活，倒大来快活。大小清河诸锦波，华鹊山坡，牧童齐唱采莲歌。倒大来快活，倒大来快活。
双调·得胜令·四月一日
作者：张养浩
朝代：元
体裁：曲

万象欲焦枯，一雨足沾濡。天地回生意，风云起壮图。农夫，舞破蓑衣绿；和余，欢喜的无是处。
双调·得胜令四月一日喜雨
作者：张养浩
朝代：元

万象欲焦枯，一雨足沾濡。
天地回生意，风云起壮图。
农夫，舞破蓑衣绿。
和余，欢喜的无是处！。
双调·折桂令
作者：张养浩
朝代：元
体裁：曲

【过金山寺】
长江浩浩西来，水面云山，山上楼台。山水相辉，楼台相映，天与安排。诗句就风烟动色，酒杯倾天地忘怀。醉眼睁开，遥望蓬莱，一半儿烟遮，一半儿云埋。
【中秋】
一轮飞镜谁磨？照彻乾坤，印透山河。玉露泠泠，洗秋空银汉无波，比常夜清光更多，尽无碍桂影婆娑。老子高歌，为问嫦娥，良夜恹恹，不醉如何？
双调·折桂令
作者：张养浩
朝代：元

想为官枉了贪图，正直清廉，自有亨衢。
暗室亏心，纵想致富，天意何如？白图甚身心受苦，急回头暮景桑榆。
婢妾妻孥，玉帛珍珠，都是过眼的风光，总是空虚。
功名事一笔都勾，千里归来，两鬓惊秋。
我自无能，谁言有道，勇退中流。
柴门外春风五柳，竹篱边野水孤舟。
绿蚁新ド，瓦钵磁瓯，直共青山，醉倒方休。
功名百尺竿头，自古及今，有几个干休？一个悬首城门，一个和衣东市，一个抱恨湘流。
一个十大功亲戚不留，一个万言策贬窜忠州。
一个无罪监收，一个自抹咽喉。
仔细寻思，都不如一叶扁舟。
过金山寺长江浩浩西来，水面云山，山上楼台。
山水相连，楼台相对，天与安排。
诗句成风烟动色，酒杯倾天地忘怀。
醉眼睁开，遥望蓬莱，一半儿云遮，一半儿烟霾。
中秋一轮飞镜谁磨？照彻乾坤，印透山河。
玉露泠泠，洗秋空银汉无波。
比常夜清光更多，尽无碍桂影婆娑。
老子高歌，为问嫦娥，良夜恹恹，不醉如何？凿池殷勤凿破苍苔，把湖泺风烟，中半分开。
满意清香，尽都是千叶莲栽。
看镜里红妆弄色，引沙头白鸟飞来。
老子方才，陶写吟怀，忽见波光，摇动亭台。
咏胡琴八音中最妙惟弦，塞上新声，字字清圆。
锦树啼莺，朝阳鸣凤，空谷流泉。
引玉杖轻笼慢捻，赛歌喉倾倒宾筵。
常记当年，香案之前，一曲春生，四海名传。
通州巡舟呼童解缆开船，见绿树青天，两岸回旋。
欹枕篷窗，觉风波只在头边。
桂掉举摇开翠烟，竹弹斜界破平川。
老子狂颠，高咏诗篇，行过沙头，惊的些白鸟翩翩。
白莲隐括〔木兰花慢〕幽花带露池塘，恨太华峰高，身世相妨。
脉脉盈盈，何须解语，已断柔肠。
羡公子风标异常，尽一生何限清香。
华发沧浪，夜月壶觞，明日新声，付与秋娘。
双调·折桂令
作者：张养浩
朝代：元

想为官枉了贪图，正直清廉，自有亨衢。
暗室亏心，纵想致富，天意何如？白图甚身心受苦，急回头暮景桑榆。
婢妾妻孥，玉帛珍珠，都是过眼的风光，总是空虚。
功名事一笔都勾，千里归来，两鬓惊秋。
我自无能，谁言有道，勇退中流。
柴门外春风五柳，竹篱边野水孤舟。
绿蚁新ド，瓦钵磁瓯，直共青山，醉倒方休。
功名百尺竿头，自古及今，有几个干休？一个悬首城门，一个和衣东市，一个抱恨湘流。
一个十大功亲戚不留，一个万言策贬窜忠州。
一个无罪监收，一个自抹咽喉。
仔细寻思，都不如一叶扁舟。
过金山寺长江浩浩西来，水面云山，山上楼台。
山水相连，楼台相对，天与安排。
诗句成风烟动色，酒杯倾天地忘怀。
醉眼睁开，遥望蓬莱，一半儿云遮，一半儿烟霾。
中秋一轮飞镜谁磨？照彻干坤，印透山河。
玉露泠泠，洗秋空银汉无波。
比常夜清光更多，尽无碍桂影婆娑。
老子高歌，为问嫦娥，良夜恹恹，不醉如何？凿池殷勤凿破苍苔，把湖泺风烟，中半分开。
满意清香，尽都是千叶莲栽。
看镜里红妆弄色，引沙头白鸟飞来。
老子方才，陶写吟怀，忽见波光，摇动亭台。
咏胡琴八音中最妙惟弦，塞上新声，字字清圆。
锦树啼莺，朝阳鸣凤，空谷流泉。
引玉杖轻笼慢捻，赛歌喉倾倒宾筵。
常记当年，香案之前，一曲春生，四海名传。
通州巡舟呼童解缆开船，见绿树青天，两岸回旋。
欹枕篷窗，觉风波只在头边。
桂掉举摇开翠烟，竹弹斜界破平川。
老子狂颠，高咏诗篇，行过沙头，惊的些白鸟翩翩。
白莲隐括〔木兰花慢〕幽花带露池塘，恨太华峰高，身世相妨。
脉脉盈盈，何须解语，已断柔肠。
羡公子风标异常，尽一生何限清香。
华发沧浪，夜月壶觞，明日新声，付与秋娘。
双调·新水令辞官
作者：张养浩
朝代：元

急流中勇退不争多，厌喧烦静中闲坐。
利名场说着逆耳，烟霞疾做了沉疴。
若不是天意相合，这清福怎能个。
双调·新水令辞官
作者：张养浩
朝代：元

急流中勇退不争多，厌喧烦静中闲坐。
利名场说著逆耳，烟霞疾做了沉疴。
若不是天意相合，这清福怎能个。
双调·殿前欢对菊自叹
作者：张养浩
朝代：元

可怜秋，一帘疏雨暗西楼。
黄花零落重阳后，减尽风流。
对黄花人自羞，花依旧，人比黄花瘦。
问花不语，花替人愁。
登会波楼四围山，会波楼上倚阑干。
大明湖铺翠描金间，华鹊中间，爱江心六月寒。
荷花绽，十里香风散。
被沙头啼鸟，唤醒这梦里微官。
玉香球花玉香球，花中无物比风流。
芳姿夺尽人间秀，冰雪堪羞，翠帏中分外幽。
开时候，把风月都熏透。
神仙在此，何必扬州。
村居会寻思，过中年便赋去来词。
为甚等闲间不肯来城市？只怕俗却新诗。
对着这落花村，流水堤，柴门闭柳外山横翠。
便有些斜风细雨，也近不得这薄笠蓑衣。
双调·沉醉东风
作者：张养浩
朝代：元
体裁：曲

班定远飘零玉关，楚灵均憔悴江干。李斯有黄犬悲，陆机有华亭叹。张柬之老来遭难。把个苏子瞻长流了四五番，因此上功名意懒。
昨日颜如渥丹，今朝鬓发斑斑。恰才桃李春，又早桑榆晚。断送了古人何限，只为天地无情乐事悭，因此上功名意懒。
双调·沉醉东风
作者：张养浩
朝代：元

蔬圃莲池药阑，石田茅屋柴关。
俺这里花发的疾，溪流的慢，绰然亭别是人间。
对着这万顷风烟四面山，因此上功名意懒！班定远飘零玉关，楚灵均憔悴江干。
李斯有黄犬悲，陆机有华亭叹，张柬之老来遭难。
把个苏子瞻长流了四五番，因此上功名意懒！昨日颜如渥丹，今朝鬓发斑斑。
恰才桃李春，又早桑榆晚，断送了古人何限？只为天地无情乐事悭，因此上功名意懒！郭子仪功威吐蕃，李太白书骇南蛮。
房玄龄经济才，尉敬德英雄汉，魏征般敢言直谏。
这的每都不满高人一笑看，因此上功名意懒！苫茅屋白云数间，睡芸窗红日三竿。
远近村，高低涧，把人我是非遮断。
阆苑蓬莱咫尺间，因此上功名意懒！万言策长沙不还，六韬书云梦空叹。
只为他进身的疾，收心的晚，终不免有许多忧患。
见了些无下梢从前玉笋班，因此上功名意懒！笔砚琴书座间，松筠梅菊江干。
欢有余，春无限，绰然亭只疑在天上。
万事无心一钓竿，因此上功名意懒。
寄阅世道人侯和卿披一领熬日月耐风霜道袍，系一条锁心猿拴意马环绦。
穿一对圣僧鞋，带一顶温公帽，一心敬奉三教。
休指望做神仙上九霄，只落得无是非清闲到老。
双调·沉醉东风
作者：张养浩
朝代：元

蔬圃莲池药阑，石田茅屋柴关。
俺这里花发的疾，溪流的慢，绰然亭别是人间。
对着这万顷风烟四面山，因此上功名意懒！班定远飘零玉关，楚灵均憔悴江干。
李斯有黄犬悲，陆机有华亭叹，张柬之老来遭难。
把个苏子瞻长流了四五番，因此上功名意懒！昨日颜如渥丹，今朝鬓发斑斑。
恰才桃李春，又早桑榆晚，断送了古人何限？只为天地无情乐事悭，因此上功名意懒！郭子仪功威吐蕃，李太白书骇南蛮。
房玄龄经济才，尉敬德英雄汉，魏徵般敢言直谏。
这的每都不满高人一笑看，因此上功名意懒！苫茅屋白云数间，睡芸窗红日三竿。
远近村，高低涧，把人我是非遮断。
阆苑蓬莱咫尺间，因此上功名意懒！万言策长沙不还，六韬书云梦空叹。
只为他进身的疾，收心的晚，终不免有许多忧患。
见了些无下梢从前玉笋班，因此上功名意懒！笔砚琴书座间，松筠梅菊江干。
欢有余，春无限，绰然亭只疑在天上。
万事无心一钓竿，因此上功名意懒。
寄阅世道人侯和卿披一领熬日月耐风霜道袍，系一条锁心猿拴意马环绦。
穿一对圣僧鞋，带一顶温公帽，一心敬奉三教。
休指望做神仙上九霄，只落得无是非清闲到老。
双调·沽美酒兼太平令
作者：张养浩
朝代：元

在官时只说闲，得闲也又思官，直到教人做样看。
从前的试观，哪一个不遇灾难？楚大夫行吟泽畔，伍将军血污衣冠，乌江岸消磨了好汉，咸阳市干休了丞相。
这几个百般，要安，不安，怎如俺五柳庄逍遥散诞？。
双调·沽美酒带
作者：张养浩
朝代：元
体裁：曲

在官时只说闲，得闲时又思官，直到教人做样看。从前的试观：哪一个不遇灾难？楚大夫行吟泽畔，伍将军血污衣冠，乌江岸消磨了好汉，咸阳市乾休了丞相。这几个百般，要安，不安。怎如俺五柳庄逍遥散诞？
双调·胡十八
作者：张养浩
朝代：元

正妙年，不觉的老来到。
思往常，似昨朝，好光阴流水不相饶，都不如醉了，睡着。
任金乌搬废兴，我只推不知道。
从退闲，遇生日，不似今，忒稀奇。
正值花明柳媚大寒食，齐歌着寿词，满斟着玉杯，愿合堂诸贵宾，都一般满千岁。
客可人，景如意，檀板敲，玉箫吹。
满堂香霭瑞云飞，左壁厢唱的，右壁厢舞的。
这其间辞酒杯，大管是不通济。
试算春，九十日，屈指间，去如飞。
三分中却早二分归，便醉的似泥，浑都有几时。
把金杯休放闲，须臾间日西坠。
人会合，不容易，但少别，早相离。
幸然有酒有相识，对着这般景致，动着这般乐器。
主人家又海量宽，劝诸公莫辞醉。
人笑余，类狂夫，我道渠，似囚拘。
为些儿名利损了身躯，不是他乐处，好教我叹吁。
唤蛾眉酒再斟，把春光且邀住。
自隐居，谢尘俗，云共烟，也欢虞。
万山青绕一茅屋，恰便似画图中间裹着老夫。
对着这无限景，怎下的又做官去。
双调·落梅引
作者：张养浩
朝代：元

门外山无数，亭中春有余，但沉吟早成诗句。
笑九皋禽也能相媚妩，驾白云半空飞去。
野鹤才鸣罢，山猿又复啼，压松梢月轮将坠。
响金钟洞天人睡起，拂不散满衣云气。
山隔红尘断，云随白鸟飞，只这的便是老夫心事。
休夸子房并范蠡，肯回头古人也容易。
野水明于月，沙鸥闲似云，喜村深地偏人静。
带烟霞半山斜照影，都变做满川诗兴。
流水高低涧，断云远近山，爱园林翠红相间。
对诗人怎不教天破悭，四周围水云无限。
入室琴书伴，出门出水围，别人不能够尽皆如意。
每日乐陶陶辋川图画里，与安期羡门何异？。
双调·雁儿落兼得令
作者：张养浩
朝代：元
体裁：曲

云来山更佳，云去山如画；山因云晦明，云共山高下。何仗立云沙，回首见山家。野鹿眠山草，山猿戏野花。云霞，我爱山无价，看时行踏，云山也爱咱。
双调·雁儿落兼得令·退隐
作者：张养浩
朝代：元
体裁：曲

云来山更佳，云去山如画，山因云晦明，云共山高下。
倚仗立云沙，回首见山家。野鹿眠山草，山猿戏野花。
云霞，我爱山无价。看时行踏，云山也爱咱。
双调·雁儿落兼清江引
作者：张养浩
朝代：元

喜山林眼界高，嫌市井人烟闹。过中年便退官，再不想长安道。绰然一亭尘世表，不许俗人到。四面桑麻深，一带云山妙，这一塔儿快活直到老。
双调·雁儿落带得胜令（三首）
作者：张养浩
朝代：元
体裁：曲

往常时为功名惹是非，如今对山水忘名利；往常时趁鸡声赴早朝，如今近晌午犹然睡。往常时秉笏立丹墀，如今把菊向东篱；往常时俯仰承权贵，如今逍遥谒故知；往常时狂痴，险犯着笞杖徒流罪：如今便宜，课会风花雪月题。
云来山更佳，云去山如画。山因云晦明，云共山高下。倚杖立云沙。回首见山家。野鹿眠山草，山猿戏野花。云霞，我爱山无价，看时行踏，山也爱咱。
也不学严子陵七里钓滩，也不学姜太公磻溪岸，也不学贺知章乞鉴湖，也不学柳子厚游南涧。俺住云水屋三间，风月竹千竿，一任傀儡棚中闹，且倾昆化顶上看。身安，倒大来无忧患；游观，壶中日月宽。
双调·雁儿落带青江引
作者：张养浩
朝代：元
体裁：曲

喜山林眼界高，嫌市井人烟闹，过中年便休官，再不想长安道。绰然一亭尘世表，不许俗人到。四面桑麻深，一带云山妙。这一塔儿快活直到老。
同元复初饮许仲文别墅
作者：张养浩
朝代：元

晓日楼台海市仙，春风歌吹酒家天。五云分彩来琼岛，两鹤联飞下玉田。流水故将尘隔断，好花都被雨开全。人生佳处无何国，钟鼎山林恐未然。
和鲁子翚学士见寄诗韵二首
作者：张养浩
朝代：元

佳句人传自雪堂，万人如海一身藏。骑鲸有志寻仙李，刺虎无心效卞庄。高枕拂云眠薤谷，直钩和月钓林塘。寄声沙鸟休飞去，老子年来物我忘。青春回首去堂堂，衰白侵寻底处藏。老我痴蝇钻故纸，何人肥马耀康庄。翠光挟日山排闼，练影翻秋水满塘。自笑此心犹有著，几时喧寂两俱忘。
和鲁子翚学士见寄诗韵二首·其一
作者：张养浩
朝代：元

佳句人传自雪堂，万人如海一身藏。骑鲸有志寻仙李，刺虎无心效卞庄。高枕拂云眠薤谷，直钩和月钓林塘。寄声沙鸟休飞去，老子年来物我忘。
和鲁子翚学士见寄诗韵二首·其二
作者：张养浩
朝代：元

青春回首去堂堂，衰白侵寻底处藏。老我痴蝇钻故纸，何人肥马耀康庄。翠光挟日山排闼，练影翻秋水满塘。自笑此心犹有著，几时喧寂两俱忘。
咏史 其一 苏武
作者：张养浩
朝代：元

为臣惟命敢辞难，脱遇艰难亦自安。试看子卿持节处，雪花如席不知寒。
咏史 其三 朱震
作者：张养浩
朝代：元

交道衰微数百年，死亡谁肯与周全。如何当日陈蕃榻，止为南州孺子悬。
咏史 其二 龚胜
作者：张养浩
朝代：元

解印归来老分甘，素衣不受一尘沾。忽惊有诏从天下，顿觉衰癃十倍添。
咏史 其四 庞德公
作者：张养浩
朝代：元

鹿门佳处恣游遨，谁识沈冥一世豪。莫把功名论出处，卧龙终让德公高。
咏史·苏武
作者：张养浩
朝代：元

为臣惟命敢辞难，脱遇艰难亦自安。试看子卿持节处，雪花如席不知寒。解印归来老分甘，素衣不受一尘沾。忽惊有诏从天下，顿觉衰癃十倍添。交道衰微数百年，死亡谁肯与周全。如何当日陈蕃榻，止为南州孺子悬。鹿门佳处恣游遨，谁识沈冥一世豪。莫把功名论出处，卧龙终让德公高。
哀流民操
作者：张养浩
朝代：元

哀哉流民！为鬼非鬼，为人非人。哀哉流民！男子无缊袍，妇女无完裙。哀哉流民！剥树食其皮，掘草食其根。哀哉流民！昼行绝烟火，夜宿依星辰。哀哉流民！父不子厥子，子不亲厥亲。哀哉流民！言辞不忍听，号哭不忍闻。哀哉流民！朝不敢保夕，暮不敢保晨。哀哉流民！死者已满路，生者与鬼邻。哀哉流民！一女易斗粟，一儿钱数文。哀哉流民！甚至不得将，割爱委路尘。哀哉流民！何时天雨粟，使女俱生存。哀哉流民！
哭张澹庵平章
作者：张养浩
朝代：元

平生许国胆囷轮，谔谔危言不顾身。人道龙逢非俊物，我知汲黯是忠臣。辕驹仗马宁无愧，缚虎擒蛟似有神。故剑年来渐零落，讣闻不觉泪沾巾。
堂邑宣化堂退食
作者：张养浩
朝代：元

县斋公退炷炉熏，聊为尘烦一解纷。开户不教香远去，簟纹浮动半窗云。
夜雨寄吕叔泰
作者：张养浩
朝代：元

隆隆暑威歇，稍稍秋意深。丰草渐改色，穹林亦萧森。况兹风雨夕，微灯翳寒阴。潜蛩泄幽语，徂雁遗哀音。以我耿耿怀，知子难为心。含情睇层昊，咫尺犹商参。裹饭孰子遗，载酒孰子斟。岂不欲一往，畏彼泥潦侵。古人道义交，非惟让分金。斯事久索莫，念之恨弥襟。愿言轨前躅，尚期勖来今。
大雨
作者：张养浩
朝代：元

六合乾坤一太阴，仰观毛发为萧森。排空疑有鬼争战，对面不闻人语音。元气只愁今日竭，桑田更比向来深。须臾林杪标新霁，一抹斜阳湿欲沈。
客中除夕
作者：张养浩
朝代：元

野性峣峣不耐官，强颜尘土步邯郸。移文久为云山笑，捧檄聊供菽水欢。香返梅魂春一脉，愁丛灯影夜千端。古人事业余何有，羞见茅斋岁又阑。
寄李道复平章
作者：张养浩
朝代：元

文武才全每许君，逢时谈笑建奇勋。世称李道为贤相，帝重严陵是故人。沧海两扶新日月，青天一扫旧烟云。盛名自古多难处，好及明时乞此身。
寄省参议王继学诸友自和四首
作者：张养浩
朝代：元

曩昔尘奔为悦亲，而今云卧复天真。山林充隐当容我，馆阁求贤岂乏人。噩梦久随风散曙，衰容难与物争春。绰然烟景无穷在，莫怪沙鸥不易驯。身与功名果孰亲，万钟何似一瓢真。若教宇宙无难事，未必山林有退人。遗语五千方外教，行窝十二洛中春。老怀久矣忘机巧，猿鹤欣欣燕雀驯。木密垂枝手可亲，娵隅罗勒味尤真。诗情沧海骑鲸客，世故青楼掷鼠人。庭树有阴僧结夏，野花无语女怀春。清风一榻茅檐底，六贼三尸犬许驯。鹿豕同游木石亲，家山归卧伪邪真。情知五帙县舆客，肯作千金鬻帚人。往事回头皆噩梦，故园投足总阳春。麒麟掣断黄金锁，为问群仙孰可驯。
寄省参议王继学诸友自和四首·其一
作者：张养浩
朝代：元

曩昔尘奔为悦亲，而今云卧复天真。山林充隐当容我，馆阁求贤岂乏人。噩梦久随风散曙，衰容难与物争春。绰然烟景无穷在，莫怪沙鸥不易驯。
寄省参议王继学诸友自和四首·其三
作者：张养浩
朝代：元

木密垂枝手可亲，娵隅罗勒味尤真。诗情沧海骑鲸客，世故青楼掷鼠人。庭树有阴僧结夏，野花无语女怀春。清风一榻茅檐底，六贼三尸犬许驯。
寄省参议王继学诸友自和四首·其二
作者：张养浩
朝代：元

身与功名果孰亲，万钟何似一瓢真。若教宇宙无难事，未必山林有退人。遗语五千方外教，行窝十二洛中春。老怀久矣忘机巧，猿鹤欣欣燕雀驯。
寄省参议王继学诸友自和四首·其四
作者：张养浩
朝代：元

鹿豕同游木石亲，家山归卧伪邪真。情知五帙县舆客，肯作千金鬻帚人。往事回头皆噩梦，故园投足总阳春。麒麟掣断黄金锁，为问群仙孰可驯。
寒食游廉园
作者：张养浩
朝代：元

湖天过雨澹春容，辇路迢迢失软红。花柳巧为莺燕地，管纮遥递绮罗风。群仙出没空明里，千古销沈感慨中。免俗未能君莫笑，赏心吾亦与人同。
寿子
作者：张养浩
朝代：元

于维我祖，肇基青阳。挥为弓正，爰氏以张。厥族孔殷，奕叶振芳。周仲孝显，汉良智彰。释之平决，博望远扬。折辕有湛，埋轮有纲。吴惮昭直，蜀贤飞刚。五龙佐宋，九龄辅唐。睢阳之节，山斗与昂。燕公之文，江汉叵量。玄素遗直，志和真藏。下迨五季，全义循良。天水之兴，齐贤慨慷。乖崖崛起，西土是康。横渠道学，于圣有光。南轩继之，益炽益昌。天开皇元，有公有卿。凡吾之冑，皆时之望。繄我王父，更世多故。服戎前茅，艰险伊屡。其周人急，空橐弗顾。垂百其龄，可灼平素。父年十八，独任家务。于江于淮，是乱是溯。以隐于贾，以晦其著。以俭其出，以阜其聚。以开我人，以笃我祜。余时昉冠，儒雅是慕。维诗维书，靡旦靡暮。其业未竟，乃仕乃骛。亲实命之，弗荷恒惧。幸无失坠，以永终誉。岂曰能官，菽水攸助。甫出五旬，遂引而去。二子丧一，今惟汝独。汝兄使存，吾岂汝督。兹因诞辰，略汝之告。彼圣与贤，非四耳目。第性湛然，不汨于欲。夫道非远，在志之笃。维志之笃，无坚不窟，无远不躅。无高不升，无深不瞩。其弱可强，其暗可煜。铁焉可金，石焉可玉。毋小成是梏，毋细娱是逐。毋师友是拂，毋祖宗是辱。维人之心，匪恶伊善。由弗修养，道乃违叛。处彼下流，只将孰怨。粤天地分，岁月无算。此身始有，胡忍涂炭。古人遗训，方册具见。吾指其南，汝进毋惮。
尧民歌
作者：张养浩
朝代：元
体裁：曲

人家浑似武陵源。烟霭朦胧淡春天。游人马上袅金鞭。野老田间话丰年。山川。都来杖屦边。早子称了闲居愿。
尾声·青天多谢相扶助，赤子从今罢叹吁。只愿的三日霖霪不停住，便下
作者：张养浩
朝代：元

当街上似五湖，都淹了九衢，犹自洗不尽从前受过的苦！。
山中拜除自和二首
作者：张养浩
朝代：元

窗下孔宾归去来，春随三十六宫开。虚言徒使燕人泪，实用休争楚国才。世外此心无芥蒂，海中何物是蓬莱。漫郎耳顺宜知止，谁敢重尘视草台。文季休歌子夜来，渊明自拆瓮醅开。举觞月与春挑战，得句人惊天假才。尚友谁能追北海，寻真吾欲候东莱。何时晤对安心竟，拂落菱花不用台。
山中拜除自和二首·其一
作者：张养浩
朝代：元

窗下孔宾归去来，春随三十六宫开。虚言徒使燕人泪，实用休争楚国才。世外此心无芥蒂，海中何物是蓬莱。漫郎耳顺宜知止，谁敢重尘视草台。
山中拜除自和二首·其二
作者：张养浩
朝代：元

文季休歌子夜来，渊明自拆瓮醅开。举觞月与春挑战，得句人惊天假才。尚友谁能追北海，寻真吾欲候东莱。何时晤对安心竟，拂落菱花不用台。
山坡羊·北邙山怀古
作者：张养浩
朝代：元
体裁：曲

悲风成阵，荒烟埋恨，碑铭残缺应难认。知他是汉朝君，晋朝臣？把风云庆会消磨尽，都做北邙山下尘。便是君，也唤不应；便是臣，也唤不应！
山坡羊·未央怀古
作者：张养浩
朝代：元

三杰当日，俱曾此地，殷勤纳谏论兴废。见遗基，怎不伤悲！山河犹带英雄气，试上最高处闲坐地。东，也在图画里；西，也在图画里。
山坡羊·洛阳怀古
作者：张养浩
朝代：元

天津桥上，凭栏遥望，春陵王气都凋丧；树苍苍，水茫茫，云台不见中兴将。千古转头归灭亡。功，也不久长，名，也不久长。
山坡羊·潼关怀古
作者：张养浩
朝代：元
体裁：曲

峰峦如聚，波涛如怒，山河表里潼关路。望西都，意踌躇。伤心秦汉经行处，宫阙万间都做了土。兴，百姓苦；亡，百姓苦。
山坡羊·潼关怀古
作者：张养浩
朝代：元

峰峦如聚，波涛如怒，山河表里潼关路，望西都，意踌蹰。伤心秦汉经行处，宫阙万间都做了土。兴，百姓苦，亡，百姓苦。
山坡羊·骊山怀古
作者：张养浩
朝代：元
体裁：曲

骊山四顾，阿房一炬，当时奢侈今何处？只见草萧疏，水萦纡。至今遗恨迷烟树。列国周齐秦汉楚。赢，都变做了土；输，都变做了土。
山坡羊·骊山怀古
作者：张养浩
朝代：元

骊山四顾，阿房一炬，当时奢侈今何处？只见草萧疏，水萦纡。至今遗恨迷烟树。列国周齐秦汉楚，赢，都变做了土；输，都变做了土。
山坡羊潼关怀古
作者：张养浩
朝代：元

峰峦如聚，波涛如怒，山河表里潼关路。望西都，意踌躇。伤心秦汉经行处，宫阙万间都做了土。兴，百姓苦；亡，百姓苦！
山行
作者：张养浩
朝代：元

一懒将成性，春游尚尔勤。花攲知雨力，水皱见风文。碧落一明月，青山半白云。却愁从此去，尘冗又纷纷。
川拨棹
作者：张养浩
朝代：元
体裁：曲

每日价笑呵呵。陶渊明不似我。跳出天罗。占断烟波。竹坞松坡。到处婆娑。到大来清閒快活。看时节醉颜酡。
川拨棹·每日家笑呵呵，陶渊明不似我。跳出天罗，占断烟波。竹坞松坡，
作者：张养浩
朝代：元

到处婆婆。
倒大来清闲快活，看时节醉了呵！。
庆东原·鹤立花边玉
作者：张养浩
朝代：元
体裁：曲

鹤立花边玉，莺啼树杪弦，喜沙鸥也解相留恋。一个冲开锦川，一个啼残翠烟，一个飞上青天。诗句欲成时，满地云撩乱。
廉园会饮
作者：张养浩
朝代：元

倥偬常终岁，从容偶此閒。雾松遮老丑，雪石护苍顽。池小能容月，墙低不碍山。殷勤问沙鸟，肯与厕其间。
建宁道中
作者：张养浩
朝代：元

行尽溪山得市廛，桥楼深入路绵延。商帆腥带诸蕃雨，天宇昏连百粤烟。言语不通刚作字，道途良苦且停鞭。老兵来报肩舆稳，使我愀然愧昔贤。
得子强也书诗以答之
作者：张养浩
朝代：元

有客附书至，封识墨尚新。展读笑良久，劝我归及辰。我岂不汝怀，爱此泉石邻。官事亦既简，又多素心人。刘生书满家，扬叟酒味醇。而况俱好客，有假眉不颦。缅思霄壤间，实与逆旅均。焉往非寄寓，奚必家园亲。置书桃笙底，且复乐我真。
惜鹤十首 其一 购鹤
作者：张养浩
朝代：元

野处幽独甚，千金得令威。挟云出尘网，领月到柴扉。縻足妨飏去，遮亭使学飞。至今湖上路，树石亦光辉。
惜鹤十首 其七 瘗鹤
作者：张养浩
朝代：元
体裁：五言律诗

非为恩惟盖，徙游岁月深。忍令一抔土，埋尽九皋心。致奠摅幽愤，为名著德音。小松栽尺许，悠久庶能寻。
惜鹤十首 其三 挽鹤
作者：张养浩
朝代：元

共处人烟外，谁期祸乃身。九皋空有恨，四野欲无春。华表云应泪，瑶台月亦尘。当年林处士，泉下定相亲。
惜鹤十首 其九 梦鹤
作者：张养浩
朝代：元
体裁：五言律诗

绣幌灯昏处，依依见瘦躯。引吭如有诉，侧顶不容呼。枕上行云绕，松梢落月孤。堪怜漆园叟，谩为蝶蘧蘧。
惜鹤十首 其二 友鹤
作者：张养浩
朝代：元
体裁：五言律诗

云雨手反覆，纷纷知己谁。玄裳真莫逆，皓首誓相期。把酒或前舞，游山时后随。会看作人语，细与话瑶池。
惜鹤十首 其二 病鹤
作者：张养浩
朝代：元

渠本仙家物，胡为久不安？强行时拓翼，攲立欲遗丹。谁药相如渴，独怜范叔寒。一鸣虽确确，犹自彻云端。
惜鹤十首 其六 招鹤
作者：张养浩
朝代：元
体裁：五言律诗

歌彻楚人些，冥冥恨亦增。枫林空落月，蕙怅亦寒灯。仰问天无语，呼闻谷谩应。料随风露气，飞入乱山层。
惜鹤十首 其十 图鹤
作者：张养浩
朝代：元
体裁：五言律诗

百计无从见，明窗吮笔图。研朱漆霞顶，屑玉抹云襦。野状难非似，山居亦胜无。却愁风露夜，拔宅上天衢。
惜鹤十首 其四 医鹤
作者：张养浩
朝代：元
体裁：五言律诗

馈药人空数，乘轩气渐低。无心吞饼饵，何处觅刀圭。暴日资丹火，抔泉洗雨泥。谩令通臂友，时复忆幽栖。
惜鹤十首 其四 忆鹤
作者：张养浩
朝代：元

玉立昂藏态，山中我与君。几年游赏共，一夕死生分。徐步閒窥沼，高飞远带云。为谁重起舞？倚杖立斜曛。
惜鹤十首·购鹤
作者：张养浩
朝代：元

野处幽独甚，千金得令威。挟云出尘网，领月到柴扉。縻足妨飏去，遮亭使学飞。至今湖上路，树石亦光辉。渠本仙家物，胡为久不安？强行时拓翼，攲立欲遗丹。谁药相如渴，独怜范叔寒。一鸣虽确确，犹自彻云端。共处人烟外，谁期祸乃身。九皋空有恨，四野欲无春。华表云应泪，瑶台月亦尘。当年林处士，泉下定相亲。玉立昂藏态，山中我与君。几年游赏共，一夕死生分。徐步閒窥沼，高飞远带云。为谁重起舞？倚杖立斜曛。
感皇恩·自寿
作者：张养浩
朝代：元

林壑八年闲，吟残山色。无处烟霞不相识。真欢清福，举世谁人曾得。天教分付与，云庄客。万里侯封，九华仙伯。未必情浓似吾适。扁舟风月，好景初无今昔。遐龄原不在，餐松柏。
感皇恩自寿此石刻见山东历城县志卷二十四
作者：张养浩
朝代：元

林壑八年闲，吟残山色。无处烟霞不相识。真欢清福，举世谁人曾得。天教分付与，云庄客。万里侯封，九华仙伯。未必情浓似吾适。扁舟风月，好景初无今昔。遐龄原不在，餐松柏。内张文忠公祠。碑额最上层刻张养浩自寿词，草书。下题八分书七聘堂记四字，记文，正书，苏天爵撰。碑阴有虞集五言古诗一首。词综补遗卷十八又录张养浩行香子一叶舟轻一首乃东坡词之误
我爱云庄好四首
作者：张养浩
朝代：元

我爱云庄好，溪流转玉虹。惊飙荷背白，残照鸟身红。远意微茫外，真欢放浪中。终身能若此，甘作灌园翁。我爱云庄好，柴门俗客稀。行田虫扑帽，坐树蚁缘衣。云水一铜镜，霜林万锦机。东冈陂故在，辞聘未全非。我爱云庄好，衡门昼寂然。苔香花覆砌，石润竹通泉。独处蓬为室，閒游杖挂钱。白头乡社里，未觉愧前贤。我爱云庄好，民风太古淳。妇勤丝满篗，儿懒砚凝尘。秦系唐高士，张融齐逸人。只因疏散久，每每忘冠巾。
我爱云庄好四首·其一
作者：张养浩
朝代：元

我爱云庄好，溪流转玉虹。惊飙荷背白，残照鸟身红。远意微茫外，真欢放浪中。终身能若此，甘作灌园翁。
我爱云庄好四首·其三
作者：张养浩
朝代：元

我爱云庄好，衡门昼寂然。苔香花覆砌，石润竹通泉。独处蓬为室，閒游杖挂钱。白头乡社里，未觉愧前贤。
我爱云庄好四首·其二
作者：张养浩
朝代：元

我爱云庄好，柴门俗客稀。行田虫扑帽，坐树蚁缘衣。云水一铜镜，霜林万锦机。东冈陂故在，辞聘未全非。
我爱云庄好四首·其四
作者：张养浩
朝代：元

我爱云庄好，民风太古淳。妇勤丝满篗，儿懒砚凝尘。秦系唐高士，张融齐逸人。只因疏散久，每每忘冠巾。
折桂令·中秋
作者：张养浩
朝代：元
体裁：曲

一轮飞镜谁磨？照彻乾坤，印透山河。玉露泠泠，洗秋空银汉无波，比常夜清光更多，尽无碍桂影婆娑。老子高歌，为问嫦娥，良夜恹恹，不醉如何？
拟四季归田乐四首 其一 春
作者：张养浩
朝代：元

日月底天庙，阳瘅土脉生。习习协风来，颙颙众蛰惊。农人服厥亩，薄言事春耕。缺堤流㶁㶁，灌木鸣嘤嘤。白扉飐青帘，绿野明丹英。蚕妇喜形色，牧竖歌传声。天随野色遥，山与吟怀清。向来悭一际，今者幸四并。徜徉子真谷，万事秋毫轻。
拟四季归田乐四首 其三 秋
作者：张养浩
朝代：元

黄云亘郊野，农力今有功。兹乃民之天，治理根其中。我虽未及粒，已觉饥肠充。田头父老过，击壤今岁丰。自愧无寸积，坐享雍熙风。秋成既如彼，况对菊与枫。气澄天宇高，心寂尘累空。木落山献体，波缩沙留踪。遐兴何悠悠，迅景何匆匆。俯仰田舍底，或能保初终。
拟四季归田乐四首 其二 夏
作者：张养浩
朝代：元
体裁：古风

北陆展修晷，薰风荐微凉。麦波浩无津，细路如桥梁。溪光林樾润，雨气桑麻香。舂声破幽寂，人影来微茫。缺垣谁所居，红碧相低昂。翁媪老瓦盆，儿女前捧觞。我行适见之，亦觉心乐康。昔闻太古俗，今历华胥乡。向令早知此，讵使田园荒。迷途谅非远，淑景良未央。于焉遂平昔，孤陋庸何伤。
拟四季归田乐四首 其二 夏
作者：张养浩
朝代：元

北陆展修晷，薰风荐微凉。麦波浩无津，细路如桥梁。溪光林樾润，雨气桑麻香。舂声破幽寂，人影来微茫。缺垣谁所居？红碧相低昂。翁媪老瓦盆，儿女前捧觞。我行适见之，亦觉心乐康。昔闻太古俗，今历华胥乡。向令早知此，讵使田园荒。迷途谅非远，淑景良未央。于焉遂平昔，孤陋庸何伤。
拟四季归田乐四首 其四 冬
作者：张养浩
朝代：元

岁晏日南至，场圃靡所劳。告成三务功，盈耳康衢谣。鸦飞岭外陂，虹断林边桥。将期养疏拙，讵厌居寂寥。负暄坐晴檐，煦煦春满袍。对山阅吾书，怀古酌彼醪。此乐天所靳，何幸及草茅。虽非鹿门庞，或庶彭泽陶。为诗写幽尚，刊落华与豪。集以贻知音，怅望心摇摇。
拟四季归田乐四首·春
作者：张养浩
朝代：元

日月底天庙，阳瘅土脉生。习习协风来，颙颙众蛰惊。农人服厥亩，薄言事春耕。缺堤流㶁㶁，灌木鸣嘤嘤。白扉飐青帘，绿野明丹英。蚕妇喜形色，牧竖歌传声。天随野色遥，山与吟怀清。向来悭一际，今者幸四并。徜徉子真谷，万事秋毫轻。北陆展修晷，薰风荐微凉。麦波浩无津，细路如桥梁。溪光林樾润，雨气桑麻香。舂声破幽寂，人影来微茫。缺垣谁所居？红碧相低昂。翁媪老瓦盆，儿女前捧觞。我行适见之，亦觉心乐康。昔闻太古俗，今历华胥乡。向令早知此，讵使田园荒。迷途谅非远，淑景良未央。于焉遂平昔，孤陋庸何伤。黄云亘郊野，农力今有功。兹乃民之天，治理根其中。我虽未及粒，已觉饥肠充。田头父老过，击壤今岁丰。自愧无寸积，坐享雍熙风。秋成既如彼，况对菊与枫。气澄天宇高，心寂尘累空。木落山献体，波缩沙留踪。遐兴何悠悠，迅景何匆匆。俯仰田舍底，或能保初终。岁晏日南至，场圃靡所劳。告成三务功，盈耳康衢谣。鸦飞岭外陂，虹断林边桥。将期养疏拙，讵厌居寂寥。负暄坐晴檐，煦煦春满袍。对山阅吾书，怀古酌彼醪。此乐天所靳，何幸及草茅。虽非鹿门庞，或庶彭泽陶。为诗写幽尚，刊落华与豪。集以贻知音，怅望心摇摇。
收江南
作者：张养浩
朝代：元
体裁：曲

向尊前莫惜醉颜酡。古和今都是一南柯。紫罗襕未必胜渔蓑。休只管恋他。急回首好景亦无多。
收江南·向花前莫惜醉颜酡，古和今都是一南柯，紫罗衤阑未必胜渔蓑。
作者：张养浩
朝代：元

休只管恋他，急回头好景亦无多。
晚霁
作者：张养浩
朝代：元

老懒便幽静，空庭步翠行。牵牛上篱落，斗雀下檐楹。斜照悭窗影，停云足野情。田园无限乐，夫岂为逃名。
晨兴用俞立之韵
作者：张养浩
朝代：元

寒碧洲痕浅，深青地势平。岩姿呈雅淡，树影碎空明。窗纳一天晓，人怀千古荣。移床高处坐，遥看日东生。
晨起
作者：张养浩
朝代：元

恋枕嫌多梦，开帘曙色迷。鹤寒依户立，猿馁近厨啼。蹴石泉鸣屋，吞烟树隐堤。村居真可喜，触处是诗题。
普天乐
作者：张养浩
朝代：元
体裁：曲

水挼蓝。山横黛。水光山色，掩映书斋。图画中。嚣尘外。暮醉朝吟妨何碍。正黄花三径齐开。家山在眼。田园称意。其乐无涯。
有田
作者：张养浩
朝代：元

有田负郭，伊迩匪辽。我倦而归，于焉逍遥。爰力于书，且勤于苗。朝斯夕斯，以咏以谣。式结今好，言报夙劳。山既我狎，川亦余媚。维禽维鱼，亦莫余畏。林则有风，洞则有云。酿则有秫，馔则有芹。樵则有柯，钓则有纶。维人至乐，曰丘曰壑。得而颛之，何有人爵。彼爵与名，岂不我荣。其或舍旃，允有未任。允有未任，且以鼓琴。
梁州·恨不的把野草翻腾做菽粟，澄河沙都变化做金珠。直使千门万户家
作者：张养浩
朝代：元

豪富，我也不枉了受天禄。
眼觑着灾伤教我没是处，只落的雪满头颅。
梅花酒·年纪又半百过，壮志消磨，暮景蹉跎，鬓发浑皤。想人生能几何？
作者：张养浩
朝代：元

叹日月似撺梭。
自相度，图个甚？谩张罗，得磨驼，且磨驼。
共邻叟两三个，无拘束即脾和。
次马伯庸少监赠经筵官虞司业诗韵
作者：张养浩
朝代：元

簪绅星聚掖垣西，芸蕳含光动列奎。日上嵎夷鸣綵凤，春生灵囿育斑麛。宽仁自弭桑林异，浚哲谁云大麓迷。佔毕小臣叨进读，涓埃无补愧栖栖。
正宫·塞鸿秋
作者：张养浩
朝代：元

春来时绰然亭香雪梨花会，夏来时绰然亭云锦荷花会，秋来时绰然亭霜露黄花会，冬天时绰然亭风月梅花会。
春夏与秋冬，四季皆佳会，主人此意谁能会？。
正宫·塞鸿秋
作者：张养浩
朝代：元
体裁：曲

春来时香雪梨花会，夏来时云锦荷花会，秋来时霜露黄花会，冬来时风月梅花会。春夏与秋冬，四季皆佳会。主人此意谁能会。
毛良卿送牡丹
作者：张养浩
朝代：元

三年野处云水俱，逢春未始襟颜舒。故人持赠木芍药，慰我意重明月珠。入门神彩射人倒，荒村争看倾城姝。急呼瓶水浴红翠，明窗净几相依于。自言私第惟此本，每开蹄毂穷朝晡。树高丈许花数十，紫云满院春扶疏。栽培直讶天上种，熏染不类人间株。有时风荡香四出，举国皆若兰为裾。贫家蔀屋仅数椽，照耀无异华堂居。天葩如此忍轻负，转首梦断巫山孤。明当洒扫迟凫舄，未审肯踵荒寒无。余闻感德良勤劬，久习懒散倦世途。深藏非是德公傲，索居莫哂仪曹愚。禁厨一脔味已得，类推固可知其馀。君持诗去为花诵，蜂蝶应亦相欢娱。
水仙子
作者：张养浩
朝代：元

一江烟水照晴岚，两岸人家接画檐。菱荷丛一船秋光淡。看沙殴舞再三，卷香风十里珠帘。画船儿天边至，酒旗儿风外飐，爱杀江南。
水仙子·咏江南
作者：张养浩
朝代：元
体裁：词

一江烟水照晴岚，两岸人家接画檐。芰荷丛一段秋光淡。
看沙鸥舞再三，卷香风十里珠帘。画船儿天边至，酒旗儿风外飐，爱杀江南。
水仙子·咏江南
作者：张养浩
朝代：元

一江烟水照晴岚，两岸人家接画檐，芰荷丛一段秋光淡。看沙鸥舞再三，卷香风十里珠帘。画船儿天边至，酒旗儿风外飐。爱杀江南！
沽美酒
作者：张养浩
朝代：元
体裁：曲

在官时只说闲。得闲也又思官。直到教人做样看。从前的试观。那一个不遇灾难。
泉州
作者：张养浩
朝代：元

万里飘零两鬓华，瘴烟为屋海为家。山无高下皆行水，树不秋冬尽放花。得句珠还合浦月，乱怀杯吸赤城霞。蓬莱咫尺无由到，惭愧当年犯斗槎。
游华不注
作者：张养浩
朝代：元
体裁：七言律诗

苍烟万顷插孤岑，未许华山冠古今。翠刃刺云天倚剑，白头归第日挥金。攀援直欲穷危顶，歌舞休教阻壮心。星月满湖归路晚，不妨吟棹碎清阴。
游香山
作者：张养浩
朝代：元

山行弥日山益奇，乱峰挟翠如吾随。游人联蚁度林杪，细路一线云间垂。茫然四顾动心魄，岚光荡秀浮双眉。路回宝刹忽风堕，大鹏九万离天池。林烟媚景翳复吐，欲见不见神护持。松藏雷雨太阴黑，泉迸岩薮银虹驰。我来青帝已回驭，太古残雪犹离离。一声啼鴂百花落，两崖红雨春淋漓。笑驱虎豹坐盘礴，悠悠万古归支颐。须臾兴尽下寥廓，长风又送云边诗。蓬莱兜率杳何处，无乃造物移于斯。往年梦里记曾到，先声已为猿鹤知。惜无奇语勒丹壁，坐令清赏成绝痴。斜阳忽将瞑色至，山灵应怪归鞍迟。人间胜事忌多取，毋使乐极还生悲。
游香山
作者：张养浩
朝代：元

常恐尘纷汩寸心，好山时复一登临。长风将月出沧海，老柏与云藏太阴。宝刹千间穷土木，残碑一片失辽金。丹崖不用题名姓，俯仰人间又古今。
田居自和二首
作者：张养浩
朝代：元

萍蓬一世百无功，转首俄成六十翁。往事锲舟求坠剑，虚名影斝悟悬弓。展开明月清溪阔，吹断香风锦树空。托意莼鲈归故里，始知张翰是英雄。稼穑无非雨露功，农家分喜到诗翁。劳心漫刻七年楮，贻戚空成九载弓。山展野屏随地远，风挥天帚扫云空。绰然到处皆佳景，安得毫端句不雄。
田居自和二首·其一
作者：张养浩
朝代：元

萍蓬一世百无功，转首俄成六十翁。往事锲舟求坠剑，虚名影斝悟悬弓。展开明月清溪阔，吹断香风锦树空。托意莼鲈归故里，始知张翰是英雄。
田居自和二首·其二
作者：张养浩
朝代：元

稼穑无非雨露功，农家分喜到诗翁。劳心漫刻七年楮，贻戚空成九载弓。山展野屏随地远，风挥天帚扫云空。绰然到处皆佳景，安得毫端句不雄。
留别乡里诸友
作者：张养浩
朝代：元

粉署衔香十许年，故乡重到重留连。子牟恋阙心空赤，江总还家鬓尚玄。金缕歌残华鹊月，兰舟摇碎泺湖烟。一襟离恨东州路，莫讶羸骖不肯前。
留别元复初
作者：张养浩
朝代：元

台阁联飞二十年，临岐欲别重悽然。人言廉蔺才相轧，谁信陈雷志愈坚。古井不妨风浩荡，浮云何损月婵娟。江湖秋净多来雁，莫惜平安到瘴烟。
登会波楼
作者：张养浩
朝代：元
体裁：七言律诗

何处登临思不穷，城楼高倚半天风。鸟飞云锦千层外，人在丹青万幅中。景物相誇春亘野，古今皆梦水连空。浓妆淡抹坡仙句，独许西湖恐未公。
登历山下亭
作者：张养浩
朝代：元
体裁：七言律诗

童年曾记此游遨，邂逅重来感二毛。翠绕轩窗山陆续，碧萦城郭水周遭。风流谁道江南好，人物都传海右高。怪得登临诗兴浅，鹊华曾见谪仙豪。
登司天台同李景山元复初分韵得色字
作者：张养浩
朝代：元

湫居厌纷厖，升高百忧失。河流耿微明，野烧还故碧。太行望中低，断处仍雪色。翠华天尺五，金城年万亿。美哉山河固，两有险与德。区区辽与金，铜驼几荆棘。开阖看烟云，兴废感今昔。所恨难久留，悲风晚来急。
登泰山
作者：张养浩
朝代：元

风云一举到天关，快意平生有此观。万古齐州烟九点，五更沧海日三竿。向来井处方知隘，今后巢居亦觉宽。笑拍洪崖咏新作，满空笙鹤下高寒。
登泰山
作者：张养浩
朝代：元

风云一举到天关，快意生平有此观。万古齐州烟九点，五更沧海日三竿。向来井处方知隘，今后巢居亦觉宽。笑拍洪崖咏新作，满空笙鹤下高寒。
直省
作者：张养浩
朝代：元
体裁：七言律诗

微风吹雨湿层阴，寂寂长廊静足音。怒虎九关天日远，冥鸿一线海云深。求田素有陈登志，作吏初非叔夜心。说与饥鸢休吓我，掉头巢父正长吟。
直省
作者：张养浩
朝代：元

微风吹雨湿层阴，寂寂长廊静足音。怒虎九关天日远，冥鸿一线海云深。求田素有陈登志，作吏初非叔夜心。说与饥鸢休嚇我，掉头巢父正长吟。
石鼓诗
作者：张养浩
朝代：元
体裁：古风

粤自鸿蒙剖元秘，天祚有熊炎帝继。侯刚覃思神与凝，摹写三千入书契。苍姬一变史籀出，鲸攫鳌呿凤变捩。嬴秦自帝不古师，遂使奸斯愚叔世。当时玉著天下独，尔后争奇古文弃。未流诸子相祖述，刓朴遗淳趁姿媚。我尝慨此愧疏浅，一发空危万钧系。朅来庠宇睹石鼓，玉立俨然三代器。细思伊始将安庸，或谓宣王章猎事。且疑且信邈难诘，日月群阴欲食既。半为雷电下取将，仅馀二百七十二。贞坚不堕劫火灰，苍古犹含太初气。世间钟鼎瓦砾如，只辞千金未为贵。昌黎作歌恨才薄，坡老来观惜时异。区区流转又几朝，终不能忘见天意。若令好事堪把玩，攘窃空应穷万计。平生漫有博物名，迫视不能详一字。沉吟独立西风前，乔木荒烟日西坠。
离亭宴煞·高竿上本事从逻逻，委实的赛他不过。非是俺全身远害，免教
作者：张养浩
朝代：元

人信口开喝。
我把这势利绝，农桑不能理会，庄家过活。
青史内不标名，红尘外便是我。
秋日村居
作者：张养浩
朝代：元

衰年卜宅喜山村，俗事经年不到门。疏雨与秋添索莫，远烟因晦学黄昏。倚松野叟清于鹤，偷果溪童捷似猿。莫笑吾庐太孤癖，尘嚣终胜市朝喧。
秋日梨花
作者：张养浩
朝代：元

雪香吹尽树头春，谁遣西风为返魂。月影已非前日梦，雨容独带旧时痕。只知秋色千林老，争信阳和一脉存。莫讶殷韩太多事，仙家元不计寒暄。
绰然亭口号
作者：张养浩
朝代：元

十年坚卧玉溪东，多谢山灵肯我容。为问赏心谁是伴？抱云挂月两奇峰。
绰然亭落成自和二首
作者：张养浩
朝代：元

地僻门无长者车，身閒不遗子公书。群山侑坐人堪醉，万事忘怀世自疏。碧玉滟池新雨后，绿云滃径落花馀。凭谁唤起濂溪老，听说窗前草不除。僮挟琴尊子御车，丹崖到处总堪书。白云有志寻华表，黄阁无心恋绮疏。鼓舌为名怜季子，舍身逐利笑陈馀。自从投绂归来后，荆棘胸中有剪除。
绰然亭落成自和二首·其一
作者：张养浩
朝代：元

地僻门无长者车，身閒不遗子公书。群山侑坐人堪醉，万事忘怀世自疏。碧玉滟池新雨后，绿云滃径落花馀。凭谁唤起濂溪老，听说窗前草不除。
绰然亭落成自和二首·其二
作者：张养浩
朝代：元

僮挟琴尊子御车，丹崖到处总堪书。白云有志寻华表，黄阁无心恋绮疏。鼓舌为名怜季子，舍身逐利笑陈馀。自从投绂归来后，荆棘胸中有剪除。
维日之良
作者：张养浩
朝代：元

维日之良，嘉荐令芳。于豆于俎，是登是将。于祖考之堂。烛辉其前，钟韵其傍。神具亿止，风帷褰扬。俨承其容光，俨觌其冠裳。俨聆其謦欬，俨被其文章。维灵歆止，我侑我侍。胥悦胥怡，载鼓载吹。工祝有严，仪物孔备。将何以祈，躬躬惟畏。匪位秩欲隆，匪货利欲充。匪居第欲侈，匪祯瑞欲丰。子祈其贤，妇祈其从。兄祈其友，弟祈其恭。德祈其厚，业祈其崇。族祈其睦，时祈其雍。维神人攸同。
翠阴亭独坐寄莫俊德经历
作者：张养浩
朝代：元

抗俗支尘力不任，故园归卧遂初心。近山障雾还疑远，浅水涵天却讶深。有幸鸥盟君与我，无情鹤发古犹今。年来酷爱香山老，都把悠悠付醉吟。
翠阴亭落成自和三首
作者：张养浩
朝代：元

一退愁城万里降，从今按堵乐吾邦。睡残蕙月猿推枕，吟断松风鹤啄窗。槁木不春从换岁，虚舟无物任飘江。抚尊笑向儿童道，安得佳肴锦鲤双。无奈诗魔未易降，顿兵坚壁鹊华邦。古今不卷江山画，日月长开宇宙窗。我爱园公并角里，谁誇陆海与潘江。寄声农父须勤力，已办良田四十双。锦里归来万虑降，戴逵何必适他邦。幼思弓剑驱千骑，老爱琴书占一窗。分芋带烟寒斲玉，寻梅和月夜临江。漫郎虽是扁舟客，政恐渔樵不敢双。
翠阴亭落成自和三首·其一
作者：张养浩
朝代：元

一退愁城万里降，从今按堵乐吾邦。睡残蕙月猿推枕，吟断松风鹤啄窗。槁木不春从换岁，虚舟无物任飘江。抚尊笑向儿童道，安得佳肴锦鲤双。
翠阴亭落成自和三首·其三
作者：张养浩
朝代：元

锦里归来万虑降，戴逵何必适他邦。幼思弓剑驱千骑，老爱琴书占一窗。分芋带烟寒斲玉，寻梅和月夜临江。漫郎虽是扁舟客，政恐渔樵不敢双。
翠阴亭落成自和三首·其二
作者：张养浩
朝代：元
体裁：七言律诗

无奈诗魔未易降，顿兵坚壁鹊华邦。古今不卷江山画，日月长开宇宙窗。我爱园公并甪里，谁誇陆海与潘江。寄声农父须勤力，已办良田四十双。
翠阴亭落成自和三首·其二
作者：张养浩
朝代：元

无奈诗魔未易降，顿兵坚壁鹊华邦。古今不卷江山画，日月长开宇宙窗。我爱园公并角里，谁誇陆海与潘江。寄声农父须勤力，已办良田四十双。
胡十八
作者：张养浩
朝代：元
体裁：曲

正妙年，不觉的老来到。思往常，似昨朝。光阴流水不相饶。都不如醉了。睡着。任金乌搬废兴，我只推不知道。
行水灾郊外
作者：张养浩
朝代：元

云驳疏阴漏日华，昽昽晨色散林鸦。马前怪底犹明月，路转满川荞麦花。
西岩醉笔
作者：张养浩
朝代：元

兴来放步白云岭，海阔天高异人境。乱山万马东南驰，只恐郊原碎俄顷。乾坤谁管白鸟閒，今古空馀野烟冷。何当结屋最上头，摆脱尘纷事幽屏。
读史有感自和二首
作者：张养浩
朝代：元

不信忠良信诡随，于兹可灼乱亡机。东京党锢迷臧否，西晋玄谈混是非。被祸枉投冠在地，复仇空拔剑挥衣。因知高蹈丘园者，不是区区爱翠微。政有经纶孰汝随，疏迂况复动违机。久知好瑟吹竽拙，每笑还珠买椟非。幕府高谈人侧目，田园长往子牵衣。分明二者安危在，不信君其问子微。
读史有感自和二首·其一
作者：张养浩
朝代：元

不信忠良信诡随，于兹可灼乱亡机。东京党锢迷臧否，西晋玄谈混是非。被祸枉投冠在地，复仇空拔剑挥衣。因知高蹈丘园者，不是区区爱翠微。
读史有感自和二首·其二
作者：张养浩
朝代：元

政有经纶孰汝随，疏迂况复动违机。久知好瑟吹竽拙，每笑还珠买椟非。幕府高谈人侧目，田园长往子牵衣。分明二者安危在，不信君其问子微。
赠刘仲宪
作者：张养浩
朝代：元

庙堂鼎食穷水陆，风纪惠文寒耸玉。而君名位不省台，常见私忧结眉目。朅来我过白所怀，如枉末伸功未录。谆谆三代治安本，修水火金并土木。烝民既粒教乃敷，和气春风生比屋。自从秦鞅废井田，王政丝棼民湿束。利归兼并富齧贫，万世祸基从此筑。汉兴文帝殊有为，瓦砾黄金金玉粟。蠹农一切悉禁绝，千耦如云四郊绿。下及魏晋隋若唐，或耀武功或货黩。尽刳民力供上需，何异养身还饵毒。间时偶尔值小登，悔祸元出天公独。劝农使者徒上功，虚丽祇堪文案牍。绎骚后迨五季间，竞投钱镈悬刀镯。民间十室九呰窊，父子几何不沟渎。吾元有国天所资，世祖躬历艰难熟。未遑礼乐刑政颁，首辟司农惟穑督。至今在在著作林，枝干排云叶犹沃。当时治效概可知，行不赍粮居露宿。兹非前圣后圣规，岂特千年万年福。统元欲复今何难，政坐因仍弗加勖。骏奔期会誇独贤，深竟根株衒能狱。毁方求媚为通融，涤垢搜瘢称干局。呜呼是岂经远图，刑剭谁虞覆公餗。孟氏古称王佐才，照世格言星日煜。论治略无奇异闻，唯说耕桑与鸡畜。使当此日出此言，可必诸公尽颦蹙。圣贤于彼非不知，但恐违天拂民欲。窃尝窥管得一斑，端本澄源在当轴。仍择师帅专抚绥，且谕臬司精考鞠。的行黜陟表惰勤，重立赏罚旌慝淑。如斯上下不裕宁，伏锧市朝甘显戮。我闻其语汗雨如，始也解颐终项缩。半生醉梦郑卫音，一旦醒心韶濩曲。刘君刘君策固佳，俯仰悠悠知者孰？传存拾沈示永箴，书著兴戎昭往躅。君不见东家求官交近侍，西家豪富相徵逐。奈何温饱不自谋，日为黎黔欲长哭！我知君心如古人，我知君才非世俗。子牟身远志在廷，梁父调高音振谷。贾生流涕叫虎关，屈叟甘心葬鱼腹。旧闻造物辅善良，比岁看来亦翻覆。纷纷已往姑莫论，目击试将吾友卜。承家千里止一男，半夜麒麟去何速。泪巾又燥女又殇，兰玉埋香见无复。士夫固以贫为常，门户那堪祸相属。我尝送米犹见却，一芥他人肯轻触。处勤节义愈凛然，风雪倒山松柏矗。迩来踪迹尤可嗟，十倍戒途舆脱辐。劳劳簿领头斑白，承务酬官在昏夙。否极或者泰运还，有诏吏止七品服。君由弱冠冠儒冠，一概谁分鸾与鹏？世间屯难表里攻，阮籍途穷未为促。昨朝跋马过所居，圭荜荒凉雀堪扑。座无裀褥甑生尘，庋有诗书盘苜蓿。归来叹羡原宪贫，却顾轻肥还自恧。蹇余亦本山野民，仕路强趋终蹐局。向非亲命须官为，定买烟霞事耕斸。书生所见然颇同，欲奋不能宁韫椟。因知世事如意少，讵止君家为不足。子孙笋列多冥顽，玉帛山堆足忧辱。国忠贵显奴隶憎，黄宪清贫古今伏。人生果在官有无，可与智言难众告。今晨霁色雨洗新，群木疏明丽朝旭。一杯陶写千古情，我起踏筵君击筑。天开罗幌云千叠，地展锦屏山四簇。不须华俎饤薧鲜，政要露杯羞杞菊。须臾酩酊彼此忘，哀玉满庭风动竹。
赠李秘监
作者：张养浩
朝代：元

封章曾拜殿廷间，凛凛丰仪肃九关。回首桥山泪成血，逢君不忍问龙颜。
越调·天净沙
作者：张养浩
朝代：元

昨朝杨柳依依，今朝雨雪霏霏，社燕秋鸿忒疾。
若不是浊醪有味，怎消磨这日月东西。
年时尚觉平安，今年陡恁衰残，更着十年试看。
烟消云散，一杯谁共歌欢？休言咱是谁非，只宜似醉如痴，便得功名待怎的？无穷无地，那驼儿用你精细？。
趵突泉
作者：张养浩
朝代：元

物平莫如水，堙阻乃有声。云胡在坦夷，起立若纷争。无乃沧溟穴，漏泄元气精。不然定鬼物，搏激风涛惊。奇观天下无，每过烦襟清。茫茫彼区域，载物良不轻。微水坤焉浮，非天水奚生。孰知一脉许，而与天地并。因之有真悟，日晏忘濯缨。
趵突泉
作者：张养浩
朝代：元
体裁：七言律诗

绕栏惊视重徘徊，流水缘何自作堆。三尺不消平地雪，四时常吼半天雷。深通沧海愁波尽，怒撼秋涛恐岸摧。每过尘怀为潇洒，斜阳欲没未能回。
过李溉之天心亭
作者：张养浩
朝代：元

放眼乾坤独倚阑，古今如梦水云閒。南山也解留连客，直送岚光到坐间。
过长春宫
作者：张养浩
朝代：元
体裁：古风

往年尝梦蓬莱宫，三山鳌背谣虚空。沧溟俯视一衣带，银河鼓浪来天风。兹游良不异畴昔，半日惝恍迷西东。平生颇似有仙分，足迹未到神先通。层楼复观此谁构，只疑天巧非人工。绕檐松影黑于海，步惊栖鹤翔云中。西山亦喜得佳客，巍峨相向如争功。辽金兴废渺何许，今人一笑怜鸡虫。须臾遍历至方丈，壶酒盘果罗青红。心清已觉破烦暑，左右况复扇两童。道人见我乐幽胜，故为留恋谈无穷。鼎铛百沸失膏火，风水万里忘萍蓬。默求诗句为相答，半醉挥出毫端虹。烟云满室动鬼神，不但为彼开盲聋。笑谈人境两相称，此会讵与寻常同。却愁归去到尘世，又随俗迹堕樊笼。
过长春宫
作者：张养浩
朝代：元

往年尝梦蓬莱宫，三山鳌背谣虚空。沧溟俯视一衣带，银河鼓浪来天风。兹游良不异畴昔，半日惝恍迷西东。平生颇似有仙分，足迹未到神先通。层楼复观此谁构，只疑天巧非人工。绕檐松影黑于海，步惊栖鹤翔云中。西山亦喜得佳客，巍峨相向如争功。辽金兴废渺何许？今人一笑怜鸡虫。须臾遍历至方丈，壶酒盘果罗青红。心清已觉破烦暑，左右况复扇两童。道人见我乐幽胜，故为留恋谈无穷。鼎铛百沸失膏火，风水万里忘萍蓬。默求诗句为相答，半醉挥出毫端虹。烟云满室动鬼神，不但为彼开盲聋。笑谈人境两相称，此会讵与寻常同。却愁归去到尘世，又随俗迹堕樊笼。